text:
Lóg um heilsuhjálparaútbúgving
LØGTINGSLÓG NR. 57 FRÁ 26. MAI 2010 UM HEILSUÚTBÚGVINGAR
Løgtingslóg nr. 57 frá 26.05.2010
Kapittul 1 Endamál
Kapittul 2 Upptøka
Kapittul 3 Útbúgvingarnar
Kapittul 4 Leiðsla
Kapittul 5 Næmingaviðurskifti
Kapittul 6 Útbúgvingarráð
Kapittul 7 Kæra
Kapittul 8 Gildiskoma
Nr. 57 26. mai 2010
Samsvarandi samtykt Løgtingsins staðfestir og kunnger løgmaður hesa løgtingslóg:
Kapittul 1
Endamál
§ 1. Landsstýrismanninum verður heimilað at skipa fyri útbúgvingum til heilsuhjálpara og heilsurøktara.
Stk. 2. Útbúgvingarnar hava til endamáls at
1) geva næminginum yrkisfakligan førleika at røkja stuðuls-, røktar- og umsorganaruppgávur á almanna- og heilsuøkinum,
2) geva næminginum almennan lestrarførleika, ið er grundarlag undir víðari útbúgving,
3) menna innlit næmingsins um samfelagsviðurskifti, eisini í yrkisligum høpi og
4) at menna persónligar førleikar og læringarførleikar.
§ 2. Útbúgvingarnar fara fram í Heilsuskúla Føroya.
Kapittul 2
Upptøka
§ 3. Upptøka til heilsuhjálparaútbúgv-ingina er treytað av, at umsøkjari hevur
1) í minsta lagi 1 árs útbúgving ella 1 árs arbeiðsroyndir eftir fráfaringarpróvtøku fólkaskúlans ella
2) samsvarandi royndir.
Stk. 2. Heilsuskúli Føroya tekur upp umsøkjara við støði í heildarmeting av, um umsøkjarin eftir meting skúlans er førur fyri á nøktandi hátt at lúka krøvini í útbúgvingini.
§ 4. Upptøka til heilsurøktaraútbúgv-ingina er treytað av, at umsøkjari hevur
1) lokið heilsuhjálparaútbúgvingina ella
2) hevur viðkomandi útbúgvingar- og arbeiðsroyndir, sum hava vart í minsta lagi 15 mánaðir.
Stk. 2. Heilsuskúli Føroya tekur upp umsøkjara við støði í heildarmeting av, um umsøkjarin er førur fyri á nøktandi hátt at lúka krøvini í útbúgvingini.
§ 5. Heilsuskúli Føroya kann veita avriksflutning fyri partar av útbúgvingini við støði í viðkomandi loknari útbúgving ella starvsligum royndum eftir nærri reglum, sum landsstýrismaðurin ásetir.
Kapittul 3
Útbúgvingarnar
§ 6. Útbúgvingarnar fevna um ástøðiligan og starvsligan part.
Stk. 2. Útbúgvingarnar verða skipaðar, so ástøðiligu og starvsligu partarnir stuðla upp undir hvønn annan.
§ 7. Útbúgvingin til heilsuhjálpara tekur 15 mánaðir, íroknað frítíð. Í minsta lagi 28 vikur av útbúgvingartíðini fevna um undirvísing í skúla.
Stk. 2. Útbúgvingin skal geva førleika til sjálvstøðugt at røkja grundleggjandi stuðuls-, røktar- og umsorganaruppgávur.
§ 8. Útbúgvingin til heilsurøktara tekur 22 mánaðir, íroknað frítið. Í minsta lagi 40 vikur av útbúgvingartíðini fevna um undirvísing í skúla.
Stk. 2. Útbúgvingin skal geva førleika til sjálvstøðugt at røkja og leggja til rættis samansettar ítrivs- og umsorganaruppgávur, ið fevna um m.a. at samskipa og undirvísa, og sjálvstøðugt at røkja og leggja til rættis grundleggjandi heilsu- og sjúkrarøktaruppgávur.
§ 9. Landsstýrismaðurin ásetir nærri reglur um útbúgvingarnar, herímillum um innihald, vav, próvtøkur, próvtøl, prógv og kæru um próvtøku.
Stk. 2. Uppskot til reglur sbrt. stk. 1 verða sendar landsstýrismanninum í almannamálum og landsstýrismanninum í heilsumálum til ummælis, áðrenn tær verða settar í gildi.
§ 10. Heilsuskúli Føroya ger námsskipanir, sum áseta, hvussu útbúgvingarnar verða lagdar til rættis.
Stk. 2. Heilsuskúli Føroya og starvsvenjingarstøðini samstarva um at røkka teimum málum, sum eru ásett í námsskipanunum.
Stk. 3. Mentamálaráðið góðkennir námsskipanirnar.
§ 11. Starvsvenjingin fer fram á útbúgvingarstøðum, ið eru góðkend av Heilsuskúla Føroya.
§ 12. Heilsuskúli Føroya tryggjar næmingar bæði í skúla- og starvsvenjingarpørtunum.
Kapittul 4
Leiðsla
§ 13. Landsstýrismaðurin setir í starv og loysir úr starvi leiðara fyri Heilsuskúla Føroya.
Stk.2. Landsstýrismaðurin ásetir reglur um faklig og námsfrøðilig førleikakrøv til leiðara og lærarar á Heilsuskúla Føroya.
Stk. 3. Landsstýrismaðurin kann gera av, at Heilsuskúli Føroya verður partur av einari umsitingarligari eind.
§ 14. Leiðarin fyri Heilsuskúla Føroya hevur ábyrgd av virksemi skúlans mótvegis landsstýrismanninum.
Stk 2. Leiðarin fyri Heilsuskúla Føroya tekur allar ítøkiligar avgerðir í næmingamálum, herímillum um upptøku av næmingum.
Stk. 3. Leiðarin fyri Heilsuskúla Føroya heldur próvtøku og skrivar út prógv.
Stk. 4. Leiðarin fyri Heilsuskúla Føroya setir í starv og loysir úr starvi lærarar og onnur starvsfólk.
Stk. 5. Mentamálaráðið kann geva leiðaranum fyri Heilsuskúla Føroya boð í námsfrøðiligum málum.
§ 15. Heilsuskúli Føroya hevur skyldu at lata Mentamálaráðnum allar kravdar upplýsingar í talgildum formi sambært áseting Mentamálaráðsins.
Kapittul 5
Næmingaviðurskifti
§ 16. Heilsuskúli Føroya ger saman við einstaka næminginum eina persónliga útbúgvingarætlan, har mál verða sett fyri hvønn útbúgvingarpart sær og fyri útbúgvingina í síni heild.
§ 17. Næmingur við avmarkaðum fakligum førleika kann fáa eykaundirvísing í ávísum lærugreinum sambært reglum, sum landsstýrismaðurin ásetir.
§ 18. Næmingur kann fáa sernámsfrøðiligan stuðul sambært reglum, sum landsstýrismaðurin ásetir.
§ 19. Heilsuskúli Føroya veitir næmingum yrkis- og lestrarvegleiðing sambært reglum, ið landsstýrismaðurin ásetir.
§ 20. Næmingurin skal sjálvur útvega sær bøkur og annað undirvísingartilfar.
Stk. 2. Heilsuskúla Føroya verður heimilað at krevja gjald í sambandi við ljósritan og útprenting.
Kapittul 6
Útbúgvingarráð
§ 21. Landsstýrismaðurin tilnevnir eftir tilmæli útbúgvingarráð við 7 limum, sum skal ráðgeva landsstýrismanninum í málum viðvíkjandi heilsuútbúgvingunum.
Stk. 2. Fyri hvønn ráðslim verður ein varalimur tilnevndur.
Stk. 3. Ráðslimirnir skulu hava fakligt innlit í tey arbeiðsøki, sum lógin um heilsuútbúgvingarnar fevnir um.
Stk. 4. Landsstýrismaðurin tilnevnir formannin.
Stk. 5. Landsstýrismaðurin ásetir nærri reglur um útbúgvingarráðið, herímillum um tilnevningarskeið, mannagongdir fyri ráðsarbeiðnum, hvørji mál ráðið skal ummæli, útreiðsluheimild og skipan av skrivstovuhjálp.
§ 22. Heilsuskúli Føroya og útbúgvingarráðið eftirmeta javnan tørvin á dagføringum og broytingum innan heilsuútbúgvingarnar og gera uppskot til landsstýrismannin hesum viðvíkjandi.
Stk.2. Útbúgvingarráðið skal hava námsskipanina til ummælis, áðrenn hon verður send Mentamálaráðnum til góðkenningar, samanber § 10, stk. 3.
Stk. 3. Útbúgvingarráðið kann av eintingum viðgera øll viðurskifti, ið hava týdning fyri útbúgvingarnar, og gera tilmæli.
Stk. 4. Útbúgvingarráðið kann eftir tørvi innkalla serkøna hjálp at møta á ráðsfundi.
Kapittul 7
Kæra
§ 23. Avgerð skúlaleiðarans í námsfrøðiligum málum umframt viðurskifti í sambandi við próvtøku kunnu kærast til landsstýrismannin í undirvísingarmálum í seinasta lagi 7 dagar eftir, at avgerðin er kunngjørd næminginum. Víkjast kann frá kærufreistini, um serlig viðurskifti gera seg galdandi.
Stk. 2. Landsstýrismaðurin ásetir nærri reglur um kæruviðgerð.
Kapittul 8
Gildiskoma
§ 24. Henda lógin kemur í gildi dagin eftir, at hon er kunngjørd, og er galdandi fyri næmingar, sum byrjaðu undirvísingina aftaná 1. januar 2010. Samstundis fer úr gildi løgtingslóg nr. 19 frá 27. mars 2006 um heilsuhjálpara- og heilsurøktaraútbúgvingar, tó soleiðis at reglurnar í framanfyri nevndu lóg framvegis eru galdandi fyri næmingar, sum hava byrjað útbúgvingina til heilsuhjálpara ella heilsurøktara fyri 1. januar 2010.
Stk. 2. Kunngerðin um námsfrøðiliga útbúgving av lærarum á vinnu- og miðnámsskúlunum er eisini galdandi fyri leiðara og lærarar á Heilsuskúla Føroya sambært hesi lóg.
Tórshavn, 26. mai 2010
Kaj Leo Johannesen (sign.)
løgmaður


c: text/html

text:
Privatlívspolitikkur fyri nýtslu av heimasíðuni
Innleiðsla
Í hesum privatlívspolitikkinum fært tú svar uppá, hvørji vit eru, hvussu vit savna, goyma og nýta tínar upplýsingar, og hvørji rættindi tú hevur hesum viðvíkjandi.
Dátuábyrgdari
Landsgrannskoðanin
Traðagøta 43
Postrúm 2053
165 Argir
Telefon: 35 51 00
Teldupost: postur@lg.fo
Endamál og heimild fyri viðgerð av persónupplýsingum
Tá ið tú meldar teg til tíðindabræv umvegis heimasíðuna, innsavna vit upplýsingar um teg. Endamálið við viðgerðini av tínum upplýsingum er at senda tær tíðindabrøv.
Viðgerðin av tínum upplýsingum verður gjørd við heimild í §8, stk. 1, nr. 1 í dátuverndarlógini.
Sløg av persónupplýsingum
Vit viðgera hesi sløg av persónupplýsingum um teg:
- Teldupostur
Víðarigeving av upplýsingum
Vit víðarigeva tínar upplýsingar til okkara dátuviðgerar, sum hjálpa okkum við at viðgera tínar upplýsingar á ein góðan og tryggan hátt. Øll viðgerðin sum okkara dátuviðgerðar gera av tínum upplýsingum, verður gjørd eftir einari dátuviðgerðaravtalu, sum vit hava gjørt við dátuviðgerarnar.
Verða upplýsingarnar fluttar til útlond ella triðjalond?
Tá ið tú sendir okkum eini boð gjøgnum heimasíðuna, verða boðini send ígjøgnum Mandrill, ið goymir eitt avrit av boðunum í 90 dagar. Mandrill er ein tænasta hjá Mailchimp, ið heldur til í USA. Privatlívspolitikkin hjá Mailchimp kanst tú lesa her: https://mailchimp.com/legal/privacy.
Afturat hesum, verða allar upplýsingarnar, ið vit fáa frá tær, goymdar á ambætara, ið er staddur í Hollandi.
Hvussu leingi goyma vit tínar upplýsingar?
Upplýsingarnar, sum vit innsavna umvegis heimasíðuna, verða goymdar inntil tú velur at frámelda tíðindabrøv.
Tíni rættindi
Sambært dátuverndarlógini, hevur tú nøkur rættindi í samband við viðgerðina av tínum persónupplýsingum. Tú kanst m.a. fáa upplýst, hvørjar persónupplýsingar vit hava um teg og fáa upplýsingarnar strikaðar, undir ávísum treytum.
Ynskir tú at gera eitt av tínum rættindum galdandi, skalt tú gjøgnum teldupost venda tær til postur@lg.fo. Vit seta okkum tá í samband við teg, um hvørji rættindi tú ynskir at gera galdandi umframt at staðfesta tín samleika.
Rætturin til innlit
Tú hevur rætt til at biðja um innlit í teimum persónupplýsingum, sum vit viðgera um teg. Tað merkir, at tú kanst spyrja okkum um, hvørjar persónupplýsingar vit viðgera, til hvat endamál o.s.fr.
Rætturin til mótmæli
Tú hevur rætt til at mótmæla, um tú ert ósamdur í, at ein ítøkilig viðgerð fer fram. Tað merkir, at upplýsingarnar framhaldandi kunnu nýtast til onnur møgulig lóglig endamál.
Rætturin til rætting
Tú kanst biðja um at fáa persónupplýsingar rættaðar, sum tú ikki metir vera rættar.
Rætturin til striking
Tú kanst biðja um at fáa persónupplýsingar strikaðar, sum tú heldur, at vit ikki skulu ella kunnu hava skrásettar. Hesin rætturin er ikki endaligur. Upplýsingarnar verða ikki strikaðar, um tær eru fevndar av aðrari lóggávu, ella um avtala og endamál geva rætt til at goyma persónupplýsingarnar.
Rætturin til viðgerðaravmarking
Tú kanst biðja um, at viðgerðin av persónupplýsingunum verður avmarkað. Tað merkir, at persónupplýsingarnar ikki vera strikaðar, men at tær vera nágreinaðar, at tær ikki kunnu viðgerast og at atgongdin til at lesa tær verður skerdur.
Rætturin til dátuflutning
Tú hevur í summum førum rætt til at fáa tínar persónupplýsingar, sum tú sjálvur hevur givið okkum, fluttar til tín í einum skipaðum, vanliga nýttum og teldutøkum sniði.
Rætturin til ikki at verða profileraður
Tú hevur rætt til ikki at verða profileraður, uttan so at hetta er avgerandi fyri, um ein avtala kann gerast.
Rætturin til at taka samtykkið aftur
Um viðgerðin av tínum persónupplýsingum er grundað á títt samtykki, hevur tú til eina og hvørja tíð rætt til at taka títt samtykki aftur.
Um tú velur at taka títt samtykki aftur, ávirkar tað ikki løggildið av okkara viðgerð av tínum persónupplýsingum fram til afturtøkuna. Um tú tekur títt samtykki aftur, hevur tað bert virknað fyri framtíðina.
Rætturin at klaga
Hevur tú spurningar viðvíkjandi viðgerð av tínum persónupplýsingum, ert tú vælkomin at seta teg í samband við okkum á postur@lg.fo.
Um tú ert ónøgdur við okkara viðgerð av tínum persónupplýsingum, kanst tú bera eina klagu til ella seta teg í samband við Dátueftirlitið. Upplýsingarnar hjá Dátueftirlitinum finnir tú her: https://dat.fo.

robotstxt: allowed

filter: keep


text:
Fleiri og fleiri fólk og fyritøkur eru bæði dugnalig og effektiv - ofta í londum, har gjaldið fyri slíkar førleikar er munandi lægri enn í Føroyum. Tí er tað av grundleggjandi týdningi, at innovatión verður ein partur av vinnuliga virkseminum – eisini hjá føroyskum fyritøkum.
TTí eisini í Føroyum er kappingarførið og harvið framtíðin hjá fyritøkum treytað av, hvussu tær megna at fáa eyga á tað góða hugskotið, at menna tað til nýggjar vørur og nýggjar tænastur, og á hendan hátt skapa góð úrslit á botnlinjuni.
Við at líkjast burtur frá tí, sum fleiri onnur duga og gera ber til hjá fyritøkunum at skara framúr.
Atlanticon veitir ráðgeving um innovasjón og hjálpir í tilgongdini at finna fram til, hvussu tú tryggjar júst tíni fyritøku fremsta plássið í hørðu kappingini á marknaðinum..
Vilt tú vita meiri um okkara arbeiði, ert tú vælkomin at seta teg í samband við okkum á tel. 319685 ella senda ein teldupost til atlanticon@atlanticon.fo


text:
14-09-2021
“Er tað vanligt, at menstruatiónin ávirkast av koppsetingini?”
“Er tađ satt, at speikproteinini í koronavaksinuni eftir innspræning spjađa seg í kroppinum og verđa føst í æđrunum?”
“Eru nakrar greiningar, sum vísa, um nakar í Føroyum er deyður av vaksinu ella hevur mist ófødda barnið?”
Tað eru nakrir av spurningunum, sum Marnar Fríðheim Kristiansen og fýra aðrir læknar hava roynt at svara í Facebook-bólkinum “Spyr ein lækna um korona” seinastu mánaðirnar.
Søgurnar um koronu og um koppingarevnið hava verið nógvar, og nógv fólk hava verið í iva um, hvørjum tey skulu trúgva. Tað hevur millum annað gjørt, at fleiri ikki hava vilja latið seg koppseta.
Marnar Fríðheim Kristiansen, ið er lækni á Landssjúkrahúsinum, hevur tikið stig til Facebook-bólkin. Hann er ein teirra, ið veit mest um koronu í Føroyum.
Marnar Fríðheim Kristiansen var júst farin undir ph.d. verkætlan sína um krabbamein í Føroyum, tá korona rakti landið í fjør vár. Hann legði alt til viks og fór saman við øðrum granskarum undir at greina hesa nýggju sjúku, sum við eitt legði nærum allan heimin lamnan.
Samstundis sum hann hevur granskað smittuvegir, sjúkueyðkenni og hjáárin, hevur hann gjørt nógv fyri at kunna og vegleiða um sjúkuna.
Deyðshóttanir Nógv hava verið glað fyri ta hjálpina og leiðbeiningina, tey hava fingið frá læknunum. Men Marnar Fríðheim Kristiansen hevur eisini fingið grovar ákærur og enntá deyðshóttanir frá fólki, ið vilja vera við, at korona als ikki er til, og at koppsetingin drepur fólk.
Tað eru fólk í Føroyum, sum ikki trúgva nøkrum av tí, ið heilsumyndugleikarnir siga, og sum breiða út falskunning, sum fær onnur at ræðast koppseting.
Serliga vandamikið og ábyrgdarleyst verður tað, tá tað eru fakfólk, sum skapa hesa falskunning. Tey vita ella eiga í øllum føri at vita, at tað, tey siga, ikki er rætt, men hava eftir øllum at døma onnur áhugamál, ið viga tyngri, sigur hann.
Marnar Fríðheim Kristiansen heldur tað vera nærum vónleyst at sannføra tey mest víðgongdu mótstøðufólkini um, at tey eiga at lata seg koppseta.
Óttast hjáárin Undirtøkan fyri koppsetingini hevur verið góð í teimum eldru aldursbólkunum. Men hon minkaði stórliga, tá latið varð upp fyri at koppseta fólk undir 45 ár. Nóg mikið er til av vaksinu, men tað gongur striltið at fáa tey yngru at taka ímóti tilboðnum. Serliga eru tað tey 30-35 ára gomlu, ið enn ikki eru koppsett.
Læknarnir fáa nógvar spurningar um hjáárin av vaksinu móti koronu.
Vaksinan hjá AstraZeneca móti koronu vísti seg í heilt sjáldsomum førum at kunna hava sera álvarslig hjáárin. Fleiri ógvisligir tilburðir av blóðtøppum vórðu staðfestir hjá fólki, ið stutt frammanundan vórðu vaksinerað við hesi vaksinuni. Nøkur, ið fingu blóðtøppar, doyðu av hesum.
20.000 fólk vórðu royndarkoppsett við AstraZeneca, áðrenn vaksinan varð góðkend. Eingin teirra fekk blóðtøppar. Men tá farið varð undir at vaksinera fólk í hópatali, vísti tað seg, at umleið 1 av 40.000 fingu óvanligar blóðtøppar.
Slík sjáldsom hjáárin ber ikki til altíð til at finna í royndarkoppsetingum, tí tað krevur nógv fleiri koppsetingar. Fleiri lond í okkara parti av heiminum góvust heilt ella partvíst at brúka AstraZeneca eftir hetta. Tað var ein røtt avgerð, tí vit høvdu aðrar vaksinur, ið ikki hava hetta hjáárin.
Men tað var eisini rætt, at lond, ið vóru munandi harðari rakt av koronu og ikki høvdu nóg mikið av vaksinum, hildu fram at brúka Astra Zeneca, tí har var vandin at doyggja av koronu nógv størri enn vandin fyri at fáa blóðtøppar av vaksinuni, sigur Marnar Fríðheim Kristiansen.
Pfizer-vaksinan, sum verður nýtt í Føroyum, hevur eisini víst seg at hava hjáárin. Eitt álvarsligt, men sjáldsamt hjáárin er, at hon kann elva til bruna í hjartavøddum og hjartahinnu.
Skitin falskunning Mótstøðufólk móti koronukoppseting vilja millum annað vera við, at hon oyðileggur førleikan hjá bæði kvinnum og monnum at fáa børn, og at kvinnur, ið eru við barn, missa fostrið.
Hetta eru ógvuliga seiglívaðar søgur, sum fær nógv ung at halda seg frá at verða koppsett. Men tær eru ikki sannar. Vit hava nógvar kanningar nú, ið vísa, at kvinnur, ið eru koppsettar, gerast eins ofta við barn sum kvinnur, ið ikki eru koppsettar. Tær eru heldur ikki í størri vanda fyri at missa fostrið.
Eg skilji væl, at slíkar søgur skapa ótta hjá ungum fólki. Og eg undrist yvir, hví eisini serfrøðingar koma við slíkum pástandum, tí teir eiga at vita betur.
Hetta er skitin falskunning, ið tykist at hava eittans endamál, sum er at skapa ótta, sigur Marnar Fríðheim Kristiansen.
Hjáárin av vaksinum vísa seg altíð stutt eftir koppsetingina.
Vaksinan, ið vit brúka í Føroyum, inniheldur mRNA, ið verður sprænt inn í kroppin, har tað framleiður speik-proteinir. Bæði mRNA og speik-proteinir verða upployst og fara úr kroppinum innan fáar dagar. Tað, sum er eftir, er andevnini.
Eru eingi tekin um hjáárin teir fyrstu tveir mánaðirnar, er eingin lívfrøðilig orsøk at halda, at nakað skal vísa seg seinni. Nógvar milliónir fólk eru nú koppsett móti koronu, og vit vita nú, hvørji hjáárin kunnu vera, sigur Marnar Fríðheim Kristiansen.
Deyðstilburðir verða kannaðir Í einum serliga víðgongdum Facebook-bólki hevur millum annað verið ført fram, at fleiri navngivin fólk í Føroyum eru deyð av koppseting móti koronu. Sagt verður, at korona-vaksinan inniheldur deyðiliga gift, og at 13 fólk í Føroyum higartil eru dripin av hesi gift. Tey, ið ikki doyggja beinanvegin av vaksinuni, fara at doyggja innan 2-3 ár.
Tað er komið fyri, at fólk eru deyð í Føroyum nakrar dagar eftir, at tey eru koppsett.
Eg kann ikki vera vísur í, at eingin er deyður av vaksinu í Føroyum. Men eg eri vísur í, at tað verður kannað væl og virðiliga. Eg veit, at tað eru gjørdar í øllum føri tríggjar obduktiónir í Føroyum av fólki, ið eru deyð stutt eftir koppsetingina. Tað er eingin, ið roynir at fjala útyvir, um koppsetingin drepur nakran í Føroyum, tí tað eru vit sera áhugaði í at vita, um tað skuldi verið so.
Um ein ógvuliga veikur 90 ára gamal fær fepur av koppsetingini, kann tað vera nóg mikið til at koppa tí seinasta, so hann doyr av tí, men eg havi ikki hoyrt um nakað slíkt dømi í Føroyum. Vit kunnu eisini síggja, at fleiri fólk enn vanligt eru ikki deyð januar og februar í ár, tá tey elstu vórðu koppsett, sigur Marnar Fríðheim Kristiansen.
Greinin er úr Vísindavøkublaðnum. Alt blaðið kann lesast her


text:
Nýggj fyritøka - frá hugskoti til byrjan
Hevur tú eitt hugskot, sum tú kundi hugsað tær at gjørt til veruleika? Og brennur tú fyri at røkka úrslitum? So hevur tú røttu eginleikarnar, ið kunnu flyta eitt gott hugskot frá tanka til íverksetan og fyritøku.
Spennandi og krevjandi
Drívmegi og vilji skulu til, um tú skalt eydnast sum íverksetari, og harumframt krevur tað eisini eitt sindur meira – bæði persónliga og fíggjarliga. Tú verður tín egni stjóri, men tú mást fyrireika teg til, at arbeiðstíðin neyvan verður frá kl. 8 til kl. 16. Ofta er tað neyðugt at brúka meginpartin av tínari tíð til verkætlanina, og tað merkir samstundis minni tíð til familju, vinir og frítíðarítriv.
Tað fíggjarliga
Eisini kann tað gerast tungt fíggjarliga, av tí at tú ikki altíð veitst, hvussu inntøkan næsta mánaðin verður. Kemur tú úr einum tryggum starvi við fastari inntøku, kann íverksetaratilveran við fíggjarliguri óvissu vera avbjóðandi. Tey flestu íverksetarahugskotini skulu eisini mennast til meira ítøkiligar verkætlanir, áðrenn tær eru búnar til at fáa fígging.
Vit mæla tær til at tosa við okkum tíðliga í tilgongdini, so vit kunnu ráðgeva tær. Hóast nógvu avbjóðingarnar, munnu flestu íverksetarar kunna semjast um, at tað bæði er ein sera spennandi og mennandi tilgongd at gera dreymin til veruleika og seta egið virki á stovn.
Tá virkið skal stovnast
Tá ið tú skalt seta egið virki á stovn, mást tú taka støðu til, hvør virkisháttur hóskar best til tín og títt virksemi. Skalt tú stovna eitt einstaklingavirki ella eitt smápartafelag? Byrjanarpeningurin er ymiskur, alt eftir hvønn virkishátt, tú velur.
Ein møguleiki er at seta á stovn eitt íverksetararfelag, sum gevur íverksetarum høvi til at fara í holt við virksemið, men sum at byrja við ikki hevur so stóran tørv á peningi. Byrjanarupphæddin skal bara vera millum 1 og 49.999 kr.
Virkið skal skrásetast í Vinnuskránni hjá TAKS, áðrenn farið verður í gongd. Umsóknarbløð til skráseting í Vinnuskránni eru á heimasíðuni hjá TAKS. Eisini sært tú eitt yvirlit yvir ymisku virkishættirnar, umframt ymisk viðurskifti, ið tú sum íverksetari skalt taka støðu til í sambandi við TAKS.
Legg virkisætlan
Tá tú kennir fíggingartørvin og hevur fingið yvirlit yvir, hvat tú kanst seta í virkið av ognum og peningi, kanst tú gera eina neyva virkisætlan. Hetta er ein treyt og eitt gott amboð í samskiftinum við møguligar íleggjarar.
Ein virkisætlan er ein lýsing av fyritøkuni og ein ætlan fyri, hvussu tú ætlar at reka og menna hana. Tað er sjálvt handritið hjá fyritøkuna, ið gevur tær eitt greitt yvirlit og mál fyri virksemið. Virkisætlanin ger tað eisini lættari hjá øðrum at skilja, hvørjum tú arbeiðir við, og hvørji málini eru.
Virkisætlanin eigur at hava upplýsingar um t.d. fígging, bygnað, sølu, marknaðarførslu og møguleikar fyri menning.


text:
Akstovan boðar skrásettum akførum (persónbilum og vørubilum) til regluligt sýn eftir at tey eru umleið 4 ára gomul, tó vinnuakførum tá tey eru eitt ára gomul.
Við sýnið verður kannað at akfarið framvegis lýkur lógarinnar krøv og annars er í nóg góðum standi.
Er alt er í lagi, verður akfarið góðkent, og fær eina sýnsfrágreiðing sum váttar hetta, møguliga við onkrari treyt fyri góðkenningini.
Er akfarið ikki í lagi, fær tað boð um at koma til umsýn, tá ið talan er um brek, ið ikki eru so álvarslig at akfarið kann metast at vera óforsvarligt at koyra við. Akfarið fær tá eina sýnsfrágreiðing ið greiðir frá hvørji brek eru.
Er akfarið í sovorðnum standi, at mett verður at tað ikki er forsvarligt at koyra víðari við, fær tað nýtslubann, og kann ikki koyra víðari áðrenn tað er umvælt sambært sýnsfrágreiðingini. Talan kann í ávísum førum eisini verða um at nummarspjøldrini verða tikin.
GG! Sýnsfrágreiðingin skal vísa hvørjir partar av akfarinum ikki eru ílagi.
Um talan t.d. er um rustaði bremsurrør, merkir hetta at bremsirørsskipanin ikki er í lagi, og skal gjøgnumgangast fyri tering, øll sum hon er.
Sýnsfrágreiðingin er ikki ætlað til út í æsir at peika á hvat bremsurør skal skiftast.
Hereftir verður akfarið boðað til regluligt sýn annað hvørt ár, vinnuakfar tó hvørt ár.


text:
Danska ríkið verður nú javnan umrøtt, sum ríkisfelagskapurin. Men tað er púra burturvið at brúka hetta orðið. Tí tað eitur Danmarsk Rige. Tað eitur ikki føroyska, grønlendska, danska ríkið. Talan er um Danmarsk Rige, har Danmark hevur seinasta orðið, og harvið alt valdið.
Danskir politikarar eru farnir at nýta hugtakið ríkisfelagsskapurin fyri at geva føroyingum ta fatan, at talan er um javnstøðu millum Føroyar og Danmark. Men so er ikki. Føroysk ítróttarfólk sleppa í fleiri førum ikki til aljóða kappingar uttan at umboða Danmark – ella at vera Danmark 2.
Føroyar sleppa ikki á fund við altjóða felagsskapur, uttan at Danmark er við sum sómadadda. Tí føroysk og donsk áhugamál eru jú ikki altíð tey somu.
Tí ber ikki til at tosa um ríkisfelagsskap. Tí ongin ríkisfelagsskapur er til – bara tað danska ríkið.
Og Føroyar mugu fara úr danska ríkinum, so vit kunnu røkja egin áhugamál og verða javnsett við Danmark og øll onnur fræls lond í heiminum.
Beinta Løwe,
løgtingskvinna, Tjóðveldi


text:
Tín el-installatørur
El-Veit kann veita baði el til nýggjbyggjarí, viðlíkahald, broytingar og til alt slag av kundum – her í millum kommunalt, virkir og privat. Vit kunna veita tænastu til millum anna hesar uppgávur.
Um El-Veit
Ì 2004 bleiv eg útlærdur elektrikari, síðan gekk leiðin til Keypmannahavnar har eg tók prógv sum løggildigur el-innleggjari. Eftir lokna útbúgving í 2007 havi eg haft eigið virkið í Keypmannahavn í 7 ár har eg m.a. var, verið útleiðaður sum verkætlanarleiðari hjá smærri og størri fyritøkum. Eg havi hollar royndir úr Norra, Grønlandi og Føroyum sum verkætlanarleiðari.
Nú havi eg valgt at royna sjálvstøðugur heima í Føroyum
El-Veit kann veita tær hjálp við øllum uppgávum
SET TEG Í SAMBAND VIÐ OKKUM
Samband
Sp/f El-Veit
Gerðisvegur 6, 470 Eiði
elveit(@)elveit.fo
V- Tal: 650110
Tlf. nr: 219177


text:
Eftirløn
Sambært sáttmálanum skal arbeiðsgevarin rinda til persónliga eftirløn hjá liminum. Goldið verður til eftirløn, ið er inn- og útgoldin sambært lóggávuni. Tað merkir m.a. at limurin fær eina mánaðarliga eftirlønarveiting, umframt útgjald í einum.
Eftirlønin verður útgoldin skatta- og avgjaldsfrí sambært lóggávuni, tí inngjaldið verður eftirlønarskattað. Eftirlønaraldur er settur at vera 67 ár.
Limir fáa yvirlit yvir pensjónina við at fara inn á kundaportalin hjá LÍV – á www.liv.fo. Hesin vísir rættindi, hvat ið er inngoldið, hvussu gongdin er, og hvørja pensjóns limurin kann vænta sær.
Um limur doyr áðrenn eftirlønaraldur, verður útgoldið tað, ið svarar til samansparda virði. Veitingin verður goldin til eftirsitandi. Útgoldið er tilskilað til næsta avvarðandi, uttan so, at onnur skrivlig avtala er gjørd. Næsti avvarðandi er hjúnafelagin. Um eingin hjúnafelagi er, verður útgoldið til børn (lívsarvingar) Eru eingi børn, verður útgoldið samb. arvalógini.
Sambúgvi kann tryggjast eftir nærri avtalu við LÍV, við at útfylla skjal til broyting av tilskilan. Tey á LÍV geva fegin neyvari vegleiðing um hesi viðurskifti.
Gjaldsundantøka verður veitt, um arbeiðsorkan hjá limi skerd við 2/3 ella meira. Tá fellur inngjaldið til eftirlønina burtur aftaná 3 mánaðir. Ístaðin verður gjaldið rindað av LÍV, so leingi óarbeiðsføri stendur við, um neyðugt heilt fram til eftirlønaraldur.
Fær limur rætt til veiting m.a. verður óarbeiðsførur, skal hetta meldast til LÍV. Umsóknarbløð eru at finna á heimasíðuni www.liv.fo.
Um farið verður úr starvi, verður eftirlønartryggingin sett í gjaldsskáa í upp til eitt ár, ið merkir, at limur varðveitir óbroytt rættindi til eftirlønartryggingina. Gjaldið fyri skáan í tíðarskeiðinum verður tikið av samansparingini á eftirlønini.
Um limur er farin í aðra trygging, kann søkjast um at eftirlønartrygging verður sett í hvílandi trygging, ið er at eftirlønin bert gevur rætt til veitingar, í mun til samsparda virðið. Avtala kann gerast um, at ein sjálvur ella nýggjur arbeiðsgevari heldur fram við at rinda til eftirlønartrygging.
Fyri gomul inngjøld t.e. áðrenn 1. Jan 2012, skal eftirlønin skattast sum vanlig inntøka, meðan útgjaldið í einum svarar 35 % í avgjaldi. Fyri gomlu eftirlønina er veiting til eftirsitandi, um limur doyr, umframt veiting til eftirsitandi børn, fram barnið er 18 ár. Hesar veitingar kunnu síggjast á Kundaportalinum.


text:
- Tíðindi, mentan og ítróttur
Drotningavitjanin í Grønlandi avlýst vegna koronastøðuna
Í løtuni eru 29 fólk smittað við koronu í Grønlandi, og tað hevur fingið grønlendska landsstýrisformannin at heita á kongshúsið, um at útseta ætlaðu drotningavitjanina. Og tað hevur kongshúsið nú gjørt.
Kongshúsið skrivar á heimasíðuni:
"Grønland hevur havt fleiri tilburðir av covid-19 seinastu tíðina, og myndugleikarnir hava gjørt avmarkingar í sambandi við ferðir og forsamlingar. Í tí sambandi hevur grønlendski landsstýrisformaðurin biðið Kongshúsið um at útseta ferðina til seinni."
Sambært kongshúsinum, so sigur drotningin seg skilja støðuna og vóna, at hon kann koma á vitjan í Grønlandi seinni.
Drotningin fór annars í gjár heimaftur eftir almenna vitjanina í Føroyum.
Sí eisini


text:
12. mai letur Listasavn Føroya upp aftur, so nú ber til at uppliva Várframsýningina! Í ár eru 30 ár síðani fyrstu Várframsýningina, og hetta verður hátíðarhildið við eini stórari framsýning við fleiri enn 100 listaverkum eftir meira enn 50 listafólkum. Felagið Føroysk Myndlistafólk skipar fyri tí afturvendandi framsýningini, sum á hvørjum vári sýnir fram tað besta av føroyskari list.
Várframsýningin 2020 er býtt í tríggjar partar. Fyrsti parturin er afturlítandi við verkum frá trimum teimum fyrstu Várframsýningunum. Annar parturin er listaverk eftir limunum í Føroysk Myndlistafólk, og triði parturin er útvald listaverk, sum ársins nevnd hevur valt.
1. LIST FRÁ BYRJANINI
Á svalanum í Listaskálanum er eitt stórt úrval av listaverkum frá Várframsýningunum í 1990, 1991 og 1992.
Eitt tekstilverk, sum hongur úr loftinum, bjóðar gestunum vælkomnum á ársins Várframsýning: “Úr søguni” eftir Astrid Andreasen er sett saman av bundnum ermum, sum eru bundnar saman til eitt langt band. Listaverkið er úr tógvi frá Tøting, gamla ullvirkinum í Syðrugøtu og varð sýnt fram á fyrstu Várframsýningini í 1990. Tá ognaði Listasavn Føroya sær verkið, og síðani hevur tað verið ein týdningarmikil partur av savninum. Tað viðger bæði lívsins gongd og listaliga menning.
Millum listaverkini á svalanum kanst tú uppliva verk, sum eru gjørd úr hondgjørdum pappíri og plantum og listaverk prentað á avíspappír. Í framsýningarskápunum eru úrklipp úr tíðindabløðum og skráir frá fyrstu framsýningunum.
2. LIST FRÁ LISTAFÓLKUNUM
Í næsta partinum kanst tú uppliva listaverk hjá limunum í felagnum Føroysk Myndlistafólk.
Listafólkini eru bjóðað av í ár á tann hátt, at listaverkini ikki máttu vera størri enn 1x1 metur. Millum mongu verkini kanst tú uppliva toykollagur, videolist, standmyndir úr viði, grafisk prent og málningar.
3. ÚTVALD LISTAVERK
Eins og siðvenja hevur verið fyri øll árini, loyvir felagið Føroysk Myndlistafólk øllum at senda uppskot til ársins Várframsýning. Fyri at tryggja eitt slag av góðsku verður ein úrvalsnevnd sett, sum velur listaverkini, sum sleppa við á framsýningina.
Soleiðis hevur verið síðani fyrstu Várframsýningina í 1990, og aftur í ár er úrvalsnevndin trý listafólk úr felagnum: Tove Askham, Finleif Mortensen og Ludvík á Brekku. Tey hava lagt seg eftir at velja list hjá listaspírum og at sýna fram fjøltáttaða list. Í hesum partinum av framsýningini kanst tú uppliva fotomyndir, keramik, bundna list, verk á við umframt nógvar málningar.
Til framsýningina er ein faldari við upplýsingum um listafólk, heiti, tilfar og prís.
Vælkomin á Listasavn Føroya.
Listasavn Føroya letur upp aftur týsdagin 12. mai kl. 11. Várframsýningin kann upplivast til og við 2. hvítusunnudag.
Listasavn Føroya er opið mánadag til sunnudag frá kl. 11 til 17


text:
Skalt tú mála stór rúm, og manglar eina góða rullu? Vit hava eitt breitt úrval av málingarrullum. Skjótasti máti at mála veggir og loft á, er við at brúka eina málingarrullu. Velur tú eina breiddri rullu, dekkar tú yvir eitt størri øki. Tó skalt tú minnast til at fleiri kreftir skulu brúkast, tá í rullan er breið.
Best er at velja eina rullu, ið riggar til yvirflatan, sum skal málast.
Rullan hevur stóra ávirkan á, hvussu lætt ella torført títt málaraarbeiði verður. Um rullan er ov breið, kann tað gerast torført at dekka krókar og kantar. Um rullan er ov smøl, tekur arbeiðið longri tíð, og ein er í vanda fyri, at endaliga úrslitið verður ójavnt, tí málingin kanska er tornað, áðrenn ein er heilt liðugur.
Hjá Fróða finnur tú eitt stórt úrval av fleiri ymiskum málingarrullum, so tú altíð hevur røttu rulluna.
Tá tú skal mála eitt loft, viðmæla vit, at tú velur eina rullu, sum kann rúma nógva máling og spruttar heilt lítið. Tú burdi eisini hugsa um at fingið ein leingjara, so tað er lættari at mála høg loft.
Um tú skal mála ein slættan yvirflata, sum t.d eina hurð ella træ, so burdi tú valt eina lakkrullu.
Spekter “Perfection” Lak- og møbelrulle er serliga gjørt til at einki rulluspor sæst. Tí kann hon eisini nýtast til veggir ella loft, har ein vil hava eitt slætt úrslit.
Um tú skal mála kantar og horn, viðmæla vit eina hornarullu. Minni yvirflatar málast vanliga við penslum, tí tað er lættari at hava tamarhald á málingina. Tað meinast, at tú kann koma heilt inn í hornini, og fáa eina javna deiling av málingini.
Hornarullan lættar arbeiðið munandi. Rullan er 5 cm breið og kann koma heilt inn í hornini uttan trupulleikar. Tí er ein tryggjaður eitt flott úrslit - uttan at nýta ein pensil.
Strukturrullan kann nýtast til øll sløg av máling og gevur eina lætta og ráa útsjónd.
Rullan er serliga væl egnað at geva ein og hvønn vegg ella yvirflata ein “appilsinskalyvirflata.” Hon kann nýtast í bæði turr- og vátrúm, har tú ynskir ein fínan struktur.
Hjá Fróða kann tú mangt annað finna Spilon-rulluna frá Spekter, sum serliga er væl egnað til máling av grovum veggum. Rullan leggur eftir sær eitt fínt, næstan ósjónligt mynstur. Rullan kann fáast í 18 cm og 25 cm.
Tú burdi valt eina rullu, sum passar til yvirflatan, sum skal málast. Hetta kanst tú lesa meira um í okkara leiðvísara til hvørja rullu ein skal velja sær.
Her finnur tú málingarrulluna, sum tú skal nýta fyri at røkka besta úrslitið.
Á hesi síðu finnur tí allar okkara rullur og málara útgerð. Okkara úrval er deilt inn í fýra flokkar:
Her fært tú eina betri hugmynd av, hvør málingarrulla passar best til tín og til uppgávuna.


text:
Mikudagin 19. apríl verður ein lítil ráðstevna á Havstovuni við heitinum
Klimatiskar og havfrøðiligar broytingar í havøkinum millum Føroyar og Grønland og ávirkan teirra á plankton og fisk.
Í 2013-2015 játtaði danska stjórnin 10 mió. kr til oman fyri nevnda granskingarevni. Umboð fyri Havstovuna, Grønlands Naturinstitut, DTU-aqua og Aarhus Universitet hava skipað arbeiðið. Havstovan hevur staðið fyri leiðslu og umsiting av granskingarprogramminum.
Fimm granskarar hava arbeitt við hvør sínum evni, og nú arbeiðið er um at vera liðugt, verður tikið samanum. Eisini halda aðrir granskarar á Havstovuni fyrilestrar um viðkomandi granskingarúrslit.
Skráin sæst her.


text:
Avriksflutningur
Avriksflutningur merkir:
- at flyta avrik, á sama støði, við sær, frá aðrari útbúgving.
- at ein t.d. ikki skal taka somu lærugrein á sama støði umaftur.
- at arbeiðsroyndir yvir longri tíð, við somu uppgávum sum í heilsuhjálparayrkinum, gera at ein verður frítikin fyri ein starvsvenjingarpart
Góðskriving í skúlapartinum
T.d. um ein á øðrum miðnámskúla hevur tikið lærugreinarnar føroyskt, danskt ella enskt, á sama støði, sum undirvíst verður í á Heilsuskúlanum, kann søkjast um avriksflutning/merit fyri hesar lærugreinar.
Sostatt skal ein næmingur ikki taka somu lærugrein umaftur, á sama stigi.
Sí stigini undir útbúgvingunum.
Um ein hevur staðið partar av somu útbúgving, sum skúlin veitir, kann eisini søkjast um avriksflutning.
Søkjast skal um avriksflutning/merit tá byrjað verður á skúlanum. Allir næmingar verða kunnaðir um henda møguleika, tá ið byrja verður í útbúgvingunum.
Treytin fyri at fáa avriksflutning er, at prógv eru tøk. Lestrarvegleiðarin á skúlanum kann vegleiða um avriksflutning.
Góðskriving í starvsvenjingarpartinum
Ein umsøkjari við nógvum viðkomandi arbeiðsroyndum innanfyri røkt, kann fáa góðskriving fyri ein starvsvenjingarpart, og fáa ein 3 mánaðar steðg ávegis í útbúgvingini, har starvsvenjing 1 liggur.
Arbeiðsváttan skal sendast inn á skúlan.
Arbeiðaváttanin skal innahalda prógv fyri tímatal, ið tú hevur arbeitt pr. viku/mánaða, og tíðarskeið, ið tú hevur arbeitt. Kravið er eitt ára arbeiðsroyndir, fulla tíð, fyri at góðskriving kann veitast. Hetta verður mett fyri hvønn einstakan næming.
Krav er um at:
Arbeiðið skal hava verið innanfyri røkt, í starvi sum heilsuhjálparin vanliga tekur sær av. Umsøkjarin skal hava arbeitt saman við heilsuhjálpara, heilsurøktara ella sjúkrarøktarfrøðingi, við einari ávísari upplæring frá hesum fakbólkum.
Les um møguleika fyri styttri útbúgving, STYTT ÚTBÚGVING
Um tú hevur ivaspurningar, so veita vit fegin vegleiðing á tlf. 61 42 10 ella á telduposti heilsuskulin@skulin.fo


text:
Vodafone boðar í dag frá, at Gudny Langgaard hevur sagt seg úr starvi sum stjóri eftir 7 ár í fyritøkuni, harav nærum 5 ár sum stjóri. Í næstum verður farið undir eina tilgongd at finna nýggjan stjóra. Gudny Langgaard tók við sum stjóri í juli 2011.
“Vegna Vodafone vil eg takka Gudny fyri hennara eldhuga og arbeiðssemi í tíðini sum stjóri. Gudny hevur saman við starvsfólkunum ført Vodafone trygt ígjøgnum eina tíð við stórum broytingum á fjarskiftismarkaðinum og hevur lagað fyritøkuna væl til tørvin hjá viðskiftafólki okkara”, sigur Rúnar Reistrup, nevndarformaður og leggur afturat.
“Vodafone hevur tryggjað kapping á føroyska fjarskiftismarknaðinum seinastu 15 árini og hevur gingið á odda, at veita føroyskum fjarskiftiviðskiftafólki nýskapan, betri tænastu og betri prísir. Við einum framhaldandi sterkum altjóða samstarvi ætlar Vodafone framvegis at ganga á odda, at veita føroyingum nýskapandi fjarskiftistænastur og veita kapping á føroyska fjarskiftismarknaðinum.
“Hetta hevur verið ein ómetaliga spennandi og avbjóðandi tíð. Tað hevur verið eitt privilegium, at starvast sum stjóri í einari so spennandi fyritøku og saman við so dugnaligum fólki. Tá eg hyggi hyggi aftur á tíðina, eri eg serstakliga væl nøgd við at viðskiftafólk okkara kenna okkum fyri okkara fokus á tænastu og dygd. Eg ynski bæði starvsfólkunum og felagnum alt tað besta á leiðini frameftir, sigur Gudny Langgaard, fráfarandi stjóri.
Bárður Nielsen, fíggjarstjóri í Vodafone, tekur við sum fyribilsstjóri til nýggjur stjóri er settur.
10.5.2016


text:
Ein bygdaskái er líka góður sum ein býarskái! *
Hóast bygdin er lítil, er ríkt felagslív í Dali. Dalbingar eru góðir kvøðarar, og fyrst í sjeyti árunum bleiv dansifelagið Stígum Fast stovnað í Dali. Seinni bleiv dansistovan Eiriksgarður bygd, og hon er seinni útbygd, soleiðis at hon í dag er eitt tíðarhóskandi bygdarhús við øllum nútímans hentleikum, sum ger hana væl egnaða til tiltøk av øllum handa slagi, t.d. veitslur, dans, gisting, seturskúlar og annað.
Í Dali búgva 35 fólk.
KVØLDSETA
Dalbingar skipa eisini fyri kvøldsetu. Kvøldsetan er eitt vælumtókt tiltak við góðum føroyskum mati, og har tað sum í gomlum døgum,verður arbeitt við ull. Har verður nappað, karað, spunnið og bundið. Har verður sungið, sagt frá søgum og eisini verður farið upp á gólv.
DALUR KAMPING
Skamt frá Eiriksgarði liggur kamping-plássið. Eitt tað vakrasta og best útgjørda í landinum. Har liggur eisini Fifa-vøllurin, so møguleikarnir til hugna og stuttleika eru góðir.
MYLLAN
Innanfyri bygdina, er gamla myllan, sum tjóðsavnið eigur.
MØLIN Í DALI OG MALAGRÓT
Við sjóvarmálan í Dali er vakurt og serstakt malagrót og eru nógv ið vitja júst hetta staðið fyri at hoyra serliga dunið tá havið fer inn yvir malagrótið. Njótið friðin og frísku luftina, og minnist til, at tað er ikki loyvt at taka malagrót við sær úr Dali, tí malagrót verjir bygdina móti brimi um veturin!
GONGUTÙRAR
Eftir gamla torv-vegnum ber til at ganga túr suður á dalsfjøll, har útsýnið yvir oyggjarnar er frálíkt, bæði suðureftir og vestureftir. Eisini er bygdagøtan millum Dal og Skarvanes skeltað so hon nú er enn tryggari at ganga. Gongutúraskeltið sært tú høgru megin vegin, tá tú kemur niðan úr bygdini, og frá skeltinum sært tú fyrsta bláa prestin. Bygdagøtan er merkt við varðum, bláum varða-prestum eins og trappum yvir um hegn.
KIRKJAN
Dals Kirkja telist millum yngru kirkjurnar í Føroyum. Vígd í 1957. Kirkjan er úr timburi og innan er hon málað. Danski listamálarin Ernst Trierhevur málað altartalvuna, sum var vígd í 1961. Hon ímyndar heilagu kvøldmáltíðina og var í 1961 roknað sum eitt nýmótanslistaverkverk. Lampurnar í kirkjuni eru upprunaliga úr løgtinginum.
GISTING
Kunningarstovan hevur ikki summarhús til leigu í Dali, men hava vit summarhús til leigu í Húsavík eins og øðrum bygdum í oynni, sí meir her. Eisini er tað gjørligt at leiga felagshúsið Eiriksgarð.
* Okkum dámar so væl hugtakið “Bygdaskái” ið vit hava funnið á blogginum hjá Bergljót av Skarði. Her er meir at lesa um bygdalívið í Dali: http://dalsbygd.blogspot.com/


text:
Jákup Mikkelsen (1970)
Jákup Nolsøe Mikkelsen (føddur 14. august 1970 í Klaksvík) er ein føroyskur fótbóltsleikari, málmaður. Hann er landsliðsleikari og hevur spælt meira enn 70 dystir fyri Føroyar. Hann hevur sett heimsmet fyri at vera tann elsti fótbóltsmálmaður í heiminum, sum hevur vart málið fyri sítt land í altjóða dysti.[1] Hetta hendi, tá hann vardi málið hjá Føroyum móti Íslandi í vinardysti hin 16. august 2012 á Laugardalsvøllinum, tá var Jákup 42 ár og ein dag gamal.[2] Hann er tann landsliðsleikarin hjá Føroyum, sum hevur spælt næstflestar A-landsdystir. Bara Fróði Benjaminsen og Óli Johannesen hevur spælt fleiri dystir enn Jákup.
Lívsleiðin í fótbóltsfeløgum[rætta | rætta wikitekst]
Jákup Mikkelsen byrjaði sum málmaður og miðvallaleikari hjá KÍ, har hann spældi vaknamannafótbólt frá 1988 til 1992. Hann spældi eisini 14 dystir fyri KÍ í 1993 og 15 dystir í 1994. Í 1990-árunum spældi spældi hann mest í Danmark og Noregi. Eitt stutt skiftið spældi hann eisini við skotska felagnum Partick Thistle[3] Síðan flutti hann heimaftur til Føroya, har hann fyrst spældi við KÍ í 2004, síðan við B36 frá 2005 til 2007. Í 2008 og 09 spældi hann aftur við barndómsfelagnum KÍ, og síðan 2010 hevur hann spælt við ÍF.[4] Tá Jákup spældi í Danmark spældi hann við Herfølge BK í fleiri ár. Í 1999/2000 tá Herfølge vann meistaraheitið spældi Jákup við allar dystir uttan tveir. Hann gjørdist tann fyrsti føroyingurin sum vann steypakapping uttanfyri Føroyar. Jákup spældi báðir dystirnir við Herfølge móti Rangers í 2000/2001 Champions League innleiðandi umfar og fýra dystir afturat í UEFA Cup tað kappingarárið. Hann spældi 136 dystir fyri Herfølge BK. Eftir at hava spælt við Herfølge í 5 ár vunnu hann og felag hansara danska meistaraheitið.[5]
Keldur[rætta | rætta wikitekst]
- ↑ Kringvarp.fo, Jákup Mikkelsen eigur metið
- ↑ Sportal.fo, IFFHS forsetin: Jákup er tann elsti
- ↑ News.BBC.co.uk
- ↑ Faroesoccer.com, Jákup Mikkelsen
- ↑ Sportal.fo, 15 ár siðani fyrsta Herfølge-dystin


text:
Nýggja eftirlønarlógin kemur í gildi 1. Januar 2014
Eftirlønir
Fyri okkum sum starvast uttanlands og sum eru skrásett til at fáa eina B-inntøki, so er IKKI neyðugt at tegna ein eftirlønarsáttmála áðrenn 1. Januar 2014. Men tað kann gerðast einaferð í 2014, tí ikki fyrr enn sjálvuppgávan skal latast inn í seinasta lagi 1. Mai 2015, skal skjalprógvast yvurfyri TAKS, um og hvat fyri eftirlønarsáttmála ein hevur og hvussu nógv er goldið inn.
Eftirlønarlógi frá 14. Mai 2013 sigur greitt at í 2014 skal 1 % av lønuni gjaldast inn til eftirløn. Men so finnist einn kunngerð um at sleppa undan at gjalda inn til eftirløn, men har er kravið at man skal:
1. Arbeiða í útlandinum
2. Arbeiða hjá útlendskum arbeiðgevara
3. Og hava eftirløn hjá útlendskum eftirlønarveitara har goldið verður inn til Lívrentu.
Og tað er serliga hettar seinasta sum tey flestu koma at fella uppá og tí hava fyri neyðuni at tegna eina eftirløn í Føroyum. Vit koma so at kunna okkara limir so hvørt sum naka nýtt hendir við efturlønum. Tað verður so her á síðuni og til kunnandi fundir sum vit fara at hava rundt landið í 2014 í samarbeiði við Eftirlønarveitarar.
Link til heimasíðuna hjá Taks um Eftirlønarlógina: http://www.taks.fo/01671/
Nyttig om pensjon IR.pdf
Overenskomst.pdf


text:
Orð og tónar LIVE í kvøld kl. 21.00
Knút Háberg Eysturstein fer at leggja fram og hugleiða um bókina “Heimurin, ið hvarv – útlagna sangtónaskaldið Regin Dahl og føroyska tjóðin”
Bókin er ein ferð niður í søguna um okkum, tjóðskapartilgongdina og samleikamenningina, seinna veraldarbardaga og útlegdina sum grundleggjandi lívstreyt í modernitetinum. Úr hesi útlegdini syngur Regin Dahl til okkara. Hann er sum rødd, ið rópar úr oyðimørkini. Viðkomandi, nú hvør ein føroyingur so at siga er í útlegd í egnum heimi nú á døgum.
Aftur at sær hevur Knút Teit Lassen, ið fer at syngja og spæla.
Leinkjan til konsertina: https://torsgota.fo/stroyming/


text:
Tá ókunnufólk kom á leið - Heimablídni
Anna og Óli, ið hava garðin undir hond, eru 9. ættarlið. Tey hava røkt garð og fenað á siðbundnan hátt í mong ár.
Við rákinum um norðurlendska matmentan búnaðist tankin um at seta serføroyskan mat eftir føroyskum uppskriftum á borðið fyri gestum. Tey settu sær fyri at bjóða gestum inn at smakka ein góðan bita av Føroyum.
Hetta eydnaðist betur, enn tey høvdu droymt um, og bóndaskapurin fekk skjótt ein nýggjan hugfarsligan kvist: góðan vertskap saman við gestum, ofta fremmandafólkum, ið vilja sleppa at uppliva og njóta góða samveru í einum føroyskum heimi. Umframt norðurlendsk mál duga vertirnir bæði enskt og týskt. Fyri sítt arbeiði tóku Anna og Óli ímóti norðurlendsku Emblu-virðislønini í bólkinum „Matferðamál“ í 2017.
Henda bókin greiðir frá rávørunum, nýttar verða, og arbeiðnum, sum verður lagt í. Vit fylgja ársringrásini við fenaði og gróðri, hvussu alt veksur og búnast, til tað endar á borðinum í fjálgari stovu við útsýni yvir firðir og oyggjar.
---
Bókin fæst á føroyskum, enskum og týskum
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.


text:
Føroya Pedagogfelag hevur í dag, á eykaaðalfundi niðri í Kongshøll í Sjóvinnuhúsinum, valt trý nýggj ráð.
Eitt hjálparfólkaráð:
Oda, Fía og Mona eru valdar í trý ár. Anne Lisa og Kári eru vald í tvey ár. Noomi er eykalimur.
Eitt námsfrøðingaráð:
Krista, Anja og
Laila eru valdar í trý ár. Elsa og Sonja eru valdar í tvey ár. Eykalimir eru 1. Oddvá, 2. Bjørg, 3. Beinta og 4. Maud Egholm.
og eitt Leiðararáð:
Marjum, Nancy og Sonja eru valdar í trý ár. Gunnvá og Rikke eru valdar í tvey ár.
Eisini bleiv skjøtul settur á ein fakligan áhugabólk fyri “Føroysk námsfrøði” – ið ætlar at seta sjóneyka á tað góða námsfrøðiliga arbeiðið, sum verður gjørt í Føroyum.


text:
Gravsteinur nr. 1069
Vørulýsing
Á Føroya Grótvirki gera vit gravsteinar úr føroyskum basalti. Í Høvdarhaga í Skopun hava vit á Føroya Grótvirki egið grótbrot. Har fáa vit tað ráa basaltgrótið, ið vit skera, polera og tilevna til tey ymisku sniðini av gravsteinum.
Stórur partur av okkara gravsteinum hevur hápoleraða framsíðu, ið tekstur og annað verður sandblást í. Men eisini kunnu hesir gravsteinar hava slípaða ella skorna framsíðu. Kantarnir á gravsteininum verða høgdir til, soleiðis at gravsteinurin fær ynskta sniðið.
Ofta hava gravsteinarnir eitt blómubeð frammanfyri at seta blómur í. Tá verður ein garður, høgdur á báðum síðum, tilevnaður at seta frammanfyri. Ella ein pláta verður løgd frammanfyri, sum kann hava hol í av einhvørjum sniði, soleiðis at til ber at seta blómur í.
Eisini arbeiða vit við hagagróti, ella natúrsteinum. Her ber til, sum við teimum tilevnaðu gravsteinunum, at sandblása tekst í, eins og til ber at seta bronsutekst á.
Her á síðuni eru myndir av nøkrum av teimum gravsteinum, ið vit hava gjørt. Ofta, tá ið fólk skulu velja gravstein, verður snið valt eftir einum av teimum, ið er her á síðuni. Men vit viðmæla eisini fólki at fara í kirkjugarðar fyri at fáa íblástur til snið og annað.
Tá ið vit fáa snið, tekst og annað viðvíkjandi gravsteininum, kunnu vit geva útgreinað og óbindandi tilboð upp á gravsteinin.
Skal gravsteinurin vera føroyskur, gjørdur úr føroyskum basalti, er Føroya Grótvirki rætta valið.
Vit spreingja sjálvir teir ráu basaltklettarnar úr okkara grótbroti í Høvdarhaga í Skopun. Vit skera grótið, vit polera ella slípa grótið, eins og vit høgga og tilevna grótið til júst tann gravsteinin, ið biðið verður um. Vit seta tekst á gravsteinin, og vit tilevna blómubeðið, ið verður sett framman fyri gravsteinin. Og eisini seta vit gravsteinin upp í kirkjugarðinum.


text:
Tá ið tey, ið sita við sterkasta valdinum og taka sær vald yvir øðrum, gera seg til offur, er veruligur vandi á ferð í samfelagnum. Tá ið tey við útspentari bringu halda seg sleppa avstað við ósannindum og uttanumtosi, er lítið eftir at byggja á. Tá er moralska forfallið fullkomið. Og hetta fer fram beint fyri eygum okkara.
“Hetta er tað, sum eg eri settur í verðina til!” “Tey, sum ikki skilja tað, skilja ongantíð nakað, og fara ongantíð at skilja tað.”
So ljóðaði grundgevingin hjá Jacobi Vestergaard, landsstýrismanni fyri, at hann hevur gingið ímóti tilmælunum frá fakfólki um hvørjir umsøkjarar skulu hava kvotu. Og so leyp hann á undirritaða og Kringvarpið við ósannindum og førdi púra ósamanhangandi uppáhald fram. Umframt, at hann niðurgjørdi allar teir umsøkjarar, ið hava kært og torað at staðið fram.
Hvat er ein milliard, tá ið eg bestemmi?
Men hann hevur altso svarað fyrispurningum frá undirritaða, sum teir nú royna at flyta fokusið frá.
Landsstýrismaðurin í fiskivnnumálum hevur upplýst í svarum til undirritaða, at hann hevur verið beinleiðis uppi í málsviðgerðini og av játtanum til kvotur til vinnuligar royndir og verkætlanir. Hann hevur upplýst, at hann hevur broytt tilmælini frá umsitingini í – í hvussu er – trimum út av fimm játtaðum kvotum. Flytingar hansara millum privat feløg, í mun til tað, ið umsitingin mælti til, hava eitt árligt avreiðingarvirði á 87 mió. kr.
Verða kvoturnar lagdar um til 12 ára loyvi, soleiðis sum landsstýrismaðurin sigur seg ætla, hevur hetta í minsta lagi virði á eina milliard krónur. Ja, bara soleiðis.
Og so leypa vit bara á onnur...
Men landsstýrismaðurin ger seg til eitt offur. Leggur eftir Kringvarpinum og Tjóðveldisflokkinum við vanligum ósannindum og mýtum. Sigur seg ikki fáa talutíð, meðan undirritaði fær tað. Hann vil ikki hava kanningarstjóra, tí sambært honum, eru tað “leysir pástandir” og at leypa upp um vanligar eftirlitsstovnar sum Landsstýrismálanevndina og Løgtingsins Umboðsmann. Christian Andreassen stóð eisini í sjónvarpinum og førdi fram uppáhald um talutíð hjá undirritaða, gjørdi seg til eitt offur og at landsstýrismaðurin bara hevði fylgt tilmælum og alt var opið.
Lat okkum eftirkanna sannleiksvirði í uppáhaldum landsstýrismansins og Christani Andreassen:
1. Uppáhald: Tjóðveldi fær tíðina í Kringvarpinum. Jacob verður útihýstur.
- Veruleikin:
Undirritaði var í Degi og Viku í kjaki við Christian Andreassen, formanni í tingbólki Fólkafloksins. Eg fekk talutíð áleið 3,5 minuttir. Hetta var fyrstu ferð eg var í Degi og Viku- sjónvarpsstovuni í væl meira enn eitt ár.
Jacob Vestergaard hevur seinastu vikurnar verið samrøddur um hetta ítøkiliga málið í meira enn 25 minuttir.
Annars tekur tað eitt lítið bil at telja saman, hvussu nógvar søgur og innsløg og ákærur vóru í KVF um undirritaða sum landsstýrismann frá 2015-2019. Tær vóru meira enn tjúgufalt tað, ið nakar hevur viðgjørt um Fiskimálaráðið nú í KVF.
2. Uppáhald: Landsstýrismaðurin hevur fylgt tilmælum og alt er farið fram opið og gjøgnumskygt (Christian Andreassen í Degi og Viku):
- Veruleikin:
Landsstýrismaðurin hevur svarað svart uppá hvítt, at hann hevur ikki fylgt tilmælunum, men flutt virðir fyri minst 87 mió. krónur frá nøkrum umsøkjarum til aðrar umsøkjarar. Og alment innlit er ikki givið í hvør hevur mist og hvør hevur fingið ístaðin, ella hvørjar lógligar og sakligar grundgevingar eru fyri hesum.
3. Uppáhald: Landsstýrismaðurin veit onki um fólk í samgonguni, sum eru uppi í umsóknum ella um feløg, sum eru flutt í landinum.
- Veruleikin:
Landsstýrismaðurin segði í samrøðu í Degi og Viku við Jón Brian Hvitfeldt, har hann varð spurdur um, hvussu hann kundi gera metingar um, hvør hevði royndir í fiskivivinnu, soleiðis sum hann hevði lagt dent á fyri at vraka og velja umsøkjarar: At Føroyar eru eitt lítið samfelag, so mann veit, hvør hevur royndir í hvørjum.
Men hann sigur seg ikki vita um, at hansara egnu partafólk eru uppi í umsóknum og hava próvfast samskifti við umsøkjarar. Eru Føroyar nú knappliga eitt ov stórt samfelag her?
4. Uppáhald: Alt verður gjørt í felag í Fiskimálaráðnum. Landsstýrismaðurin situr ikki í einum horni, men er uppi í øllum avgerðum saman við embætisfólki
- Veruleikin: Um hetta passar, so má liggja ein øgilig rúgva av skjalfestum notatum við notatskyldu til bæði landsstýrismann og embætisfólk, um nakar møguleiki skal vera at hava eftirlit við fyrisitingini og at grundgeva avgerðir.
Og tá ið landsstýrismaðurin so verður spurdur um, hví tey ikki lata alment innlit, so skiftir hann grundgeving fultkomiliga: Nei, landsstýrismaðurin blandar seg ongantíð í avgerðirnar! Hvussu hanga hesar útsagnir saman?
5. Uppáhald: Tað er skeivt at seta kanningarstjóra, tí so leypur mann landsstýrismálanevndina og Løgtingsins Umboðsmann um.
- Veruleikin:
Tingfólk hava ongantíð kært landsstýrisfólk til Løgtingsins Umboðsmann. Løgtingsins umboðsmaður er fyri at verja borgaran. Og Jacob Vestergaard tók sjálvur stig til at seta og fáa undirskriftir at seta kanningarstjóra at kanna undirritaða í 2017 uttanum Landsstýrismálanevndina (Nevndarmál (logting.fo)) – og eg stuðlaði tí.
6. Uppáhald: “Tað er tað, sum eg eri settur í verðina til”! (At fara inn sum landsstýrismaður og broyta faklig tilmæli fyri millióna- og milliardavirði).
- Veruleikin:
Nei, hvørki Jacob ella onnur landsstýrisfólk eru sett í verðina til at verða málsviðgerðar og taka avgerð eftir egnum høvdi og meting mótvegis borgarum um milliardavirði.
Tey eru sett av løgmanni. Nýtast ikki at vera fólkavald. Løgmaður kann fyri tann skyld seta konu sína sum landsstýrisfólk í morgin, seta meg vikuna eftir og síðani grannan hjá sær triðju vikuna. Skal tað so vera okkara tilvildarliga meting og kenslur, ið skulu gera av, hvør fær kvotur og ikki? Og alt ymist eftir, hvussu høvdið á okkum er skrúvað saman tann dagin og ta vikuna?
Landsstýrisfólk eru fólksins tænarar. Tey hava eina ábyrgd mótvegis fólkinum í landinum og mótvegis Løgtinginum, nevniliga: At fyrisitingin fer fram lógliga, sakliga, javnt móti borgarum eftir lógum, kunngerðum og reglum, so at rættartrygd valdar í landinum. Jacob Vestergaard sigur í svari til undirritaða, at hann hevur broytt kvotutilluting í minst trimum førum fyri eitt virði á 87 mió. krónur. Tí hann sigur seg leggja størri dent á eginpening og royndir hjá umsøkjarunum, enn hansara fakliga umsiting.
Stóð tað í lógini og kunngerðini og metingarskjølunum, at hetta vóru tey avgerandi kriteriini? Nei, tað ger tað ikki!
Hevur landsstýrismaðurin serligar førleikar at meta um eginpening í mun til ætlaða virkisætlan og um royndir hjá umsøkjarum? Nei, tað hevur hann ikki.
Vóru umsøkjarar – soleiðis sum fyrisitingarlógin ásetur – hoyrdir um so avgerandi upplýsingar í málinum, ið ikki stóðu í lóg, kunngerð og reglum, men sum gjørdu, at teir vóru vrakaðir,? Nei, tað vóru teir ikki.
Hevur landsstýrismaðurin lagt fram, hvørji skjalprógv hann hevur fyri at meta um royndir og eginpening hjá umsøkjarum, ið hann sigur vera avgerandi og týðandi fyri avgerðina? Nei, tað hevur hann ikki.
Hevur landsstýrismaðurin upplýst um, hvønn hann hevur frávalt, ið sostatt missir stór virðir? Nei, tað hevur hann ikki.
Hevur landsstýrismaðurin vigað allar umsøkjarar eftir somu týðandi kriterium og grundgevingum? Ikki sambært teimum svarum, hann hevur givið higartil.
Verða fólk viðgjørd eftir somu treytum í hesum landi?
Hondina á hjartað. Um fólk gloyma øll ósannindi og propaganda, og royna at ímynda sær:
- Hvussu halda tit, at fjølmiðlaviðgerðin hevði verið. Ikki bara í Kringvarpinum, men á øllum miðlum, um tað var undirritaði, ið hevði gjørt hetta?
- Og um eg hevði svarað: At tey, sum ikki skilja, hvussu klókur og valdsmikil eg eri, skilja onki, og fara ongantíð at skilja tað? Ja, eg veit og vóni, at eg hevði verið kærdur og kannaður í øllum lutum. Sjálvsagt.
- Hvussu halda tit, at fjølmiðlaviðgerðin hevði verið, um eg beinleiðis førdi fram ósannindi sum landsstýrismaður, ið lættliga kunnu eftirkannast. – Eg vóni, at eg hevði verið settur til svars í øllum lutum og avdúkaður!
- Hvussu halda tit støðan hevði verið í okkara grannalondum, um ein ministari gjørdi hetta, sum nú er skjalfest? Um ein danskur ministari gekk ímóti tilmælunum hjá síni umsiting og flutti virðir, sum bara eitt ár høvdu verið – eftir danska búskapinum – 8-9 milliardir krónur? Og at hann so bara leyp á fjølmiðlarnar og einum politiskum flokki: Og kunngjørdi: “Hetta er tað, sum eg eri settur í verðina til?


text:
Køtlum HárfríðkanTað eru vit!
Í hugnaligu hølunum í Miðbýnum gera hárfríðkurnar sítt besta fyri vælveru og útsjónd.
Vit ynskja at vera alternativar – ein hugnalig og øðrvísi salong.
Køtlum Hárfríðkan er ein góðkend grøn salong, har stórur dentur verður lagdur á heilsu og umhvørvi.
Øll okkara produktir eru góðkend til grøna salong. Produktir til hár og húð, kunnu keypast umvegis okkara nethandil. Vit senda um alt landið.
SÚSANNA KØTLUM
Varð útlærd í Klippestuen Z á Frederiksberg í 2000. Súsanna flutti heim til Føroya og keypti salongina,
sum hon gjørdi grøna í 2009.
MARIA RONNISDÓTTUR Á HEYGUM
Varð útlærd hjá Køtlum í 2021 og arbeiðir nú sum sjálvstøðug vinnurekandi á salongini. Hon hevur verið her síðan juli 2015.
Rebekka
REBEKKA ÓSÁ PETERSEN
Rebekka Ósá Petersen verður útlærd í mai 2021. Hon hevur verið hjá okkum síðan august 2016.
Í hugnaligu hølunum í Miðbýnum gera hárfríðkurnar sítt besta hvønn dag.
Vit ynskja at vera alternativar – ein hugnalig og øðrvísi salong – ein góðkend grøn salong, har stórur dentur verður lagdur á heilsu og umhvørvi.


text:
Veðrið var av tí allarfagrasta, tá Treysti skipaði fyri 4. umfari í Vetrarkappingini norðuri í Hvannasundi fyrrapartin. Luttøkan var metstór og vóru nærum 60 rennarar við. Tey vaksnu runnu 10 km, meðan gentur og dreingir runnu 4 km. Luttakararnir møttu við Gamla Skúla í Hvannsundi har teir fingu útleverað startnummur áðrenn renningina, og eftir renningina bleiv farið norður í snotuliga Skúlan á Fossánesi, har brúsubað, heiðursmerkjahandan og kaffi/te og køkur vóru at fáa.
Startskotið er latið av og størsta felt nakrantíð í Hvannasundi leggur til brots suður gjøgnum fjøruna
Vinnari í opna bólkinum gjørdist Marnar Djurhuus við 36.28 min. frammanfyri Guttorm Sørensen við 36.45 min. og Henry Olsen við 37.04. min. Hjá kvinnunum var tað Rebekka Fuglø í gjørdist vinnari við 43.04 min. frammanfyri Durutu R. á Lofti við 45.16 min. og Tørvør Ø. Vang við 47.09 min.
Riðilin var langur gjøgnum Hvannasund í góðveðrinum í morgun
Í veteranbólkinum varð tað Henry Olsen í vann við tíðini 37.04 min. næstur varð Debes H. Christiansen við 40.25 min. og á triðjaplássi kom Jóhan M. Jacobsen og mál við 40.52 min. Hjá superveteranum var tað Jens R. Weihe, sum vann við 42.37 min. frammanfyri Tummas Joensen við 44.46 min. og Jóannes Ortind við tíðini 47.03 min.
Teitur Bjarnastein vann dreingjabólkin
Kvinnuveteranar var tað Ella Áarstein ið vann við 47.32 min. frammanfyri Karin K. Petersen við 53.11 min.
Dreingjabólkin vann Teitur Bjarnastein við tíðini 15.06 min. Honum á bakið komu Gunnar Sivertsen við 15.26 min. og John Hermann Fuglø við 16.55 min. Gentubólkin vann Sára Debesardóttir við tíðini 17.50 min. Nummar tvey bleiv Hildur Poulsen við 19.44 min. og nummar trý bleiv Sylvia Pattinson við 23.04 min.
Einar Gregersen vann enn eina spurtuppgerð móti Jógvan K. Glerfoss
Øll úrslitini eru at finna her niðanfyri, og myndir eru í myndasavninum hjá Treyti her:


text:
Endurtøka av koyrikorti
Er persónurin frádømdur koyrirættin treytaleyst, kann viðkomandi tá ið frádømingartíðin er umliðin, fáa rættindini aftur, um viðkomandi stendur eina eftiransandi koyriroynd. Viðkomandi skal upp bæði til eina ástøðis og verkliga roynd. Ein kann fara upp til ástøðisroynd 3 mánaðir áðrenn og til verkliga roynd 1 mánað áðrenn frádømingartíðin er úti.
Eru 3 ár ella meira liðin síðan koyrirætturin varð frádømdur, skal umsøkjarin koma við einari læknaváttan, sum ikki er eldri enn 3 mánaðir.
Hevði umsøkjarin koyrkort til fleiri koyrikortsbólkar, og 3 ár ella meira eru liðin síðan koyrirætturin varð frádømdur, skal hann til koyriroynd (ástøðis og verkliga roynd) í øllum bólkum, um endurtøka ynskist í øllum bólkum
Umsøkjarin skal lata fylgjandi skjøl inn til Akstovuna:
- Umsókn um endurtøku av koyrirættinum
- Væltroffin passmynd. (hattleys)
- Dóps- ella navnabræv.
- Læknaváttan. (ikki eldri enn 3 mðr.)
- Gjald fyri ástøðis og verkligaroynd kr. 550,-
- Gjald fyri útgávu av koyrikorti kr. 250,-
Hevur koyrirætturin verið frádømdur treytaleyst vegna rúsdrekkakoyring, skal viðkomandi, áðrenn endurtøka kann fara fram, hava fingð RF – skeið (rúsdrekka- og ferðsluskeið). R/F-skeiðið hevur 4 undirvísingareindir á 2 1/2 tíma spjatt yvir í minsta lagi 4 vikur. Møtiskylda er til allar undirvísingareindirnar. Eftiransandi koyriroyndin skal verða staðin í seinasta lagi eitt ár eftir lokið RF – skeið.


text:
Fair Play, takk
Seinastu dagarnar hava vit frætt um, at plakatir, ið valevni til fólkatingsvalið hava hongt upp ymsastaðni í Havn, verða skræddar niður aftur av ótangum.
Tað at heingja plakatir upp fyri at gera vart við seg undan einum vali, er demokratiskur rættur, sum øll eiga at virða. Tí er tað sera óheppið, at fólk ikki loyvir øllum at brúka hendan rættin.
Eisini valevni Sambandsfloksins hava kent sviðin av, at onkur er í samfelagi okkara, sum ikki loyvir øllum valevnum at kunna brúka sín rætt.
- Hetta harmar okkum, og vit heita tí staðiliga á øll um at virða demokratiið, ið er grundarsteinurin undir samfelagi okkara, sigur Sambandsflokkurin.


text:
Orðtøk Sálomons, kapittul 8
Vísdómurin talar
v1
Hoyrið, hvussu vísdómurin rópar, og vitskan letur reyst sína ljóða.
v2
Uppi á hæddunum við vegin – har sum gøturnar møtast – hon stendur.
v3
Við liðini, har sum gingið verður út úr bygdini, har sum gingið verður inn um dyrnar, rópar hon hátt:
v4
Á tykkum, menn, eg kalli, og reyst mín ljóðar til menniskjunnar børn.
v5
Tit fákunnu, vinnið tykkum klókskap, tit dárar, lærið tykkum skil.
v6
Gevið ljóð, tí at eg tali tað, ið gott er; tað er beint, sum varrar mínar mæla.
v7
Tí at sannleika talar gómur mín, og gudloysi býður mínum vørrum ímóti.
v8
Rætt eru øll orðini av munni mínum, í teimum er einki fals ella svik.
v9
Øll eru tey sonn fyri teimum klóku og rætt fyri teimum, ið vunnið hava klókskap.
v10
Takið við áminning míni fram um silvur, og kunnskapi fram um útvalt gull.
v11
Tí at vísdómur er betri enn perlur, og eingir dýrgripir eru móti honum.
v12
Eg, vísdómurin, eri í felag við klókskapi, og kunnugleika um hyggjuráð eg havi.
v13
At óttast Harran er at hata hitt illa; hugmóð og dramblæti og illa atferð og falsorðaðan munn eg hati.
v14
Hjá mær eru ráð og dugur, eg eri vit, hjá mær er kraft.
v15
Við mær ráða kongar, døma høvdingar rættvísar dómar.
v16
Við mær stýra stjórnarmenn og furstar – allir dómarar á jørð.
v17
Eg elski teir, ið elska meg; og teir, ið leita eftir mær, skulu finna meg.
v18
Ríkdómur og heiður eru hjá mær, fyrndargamlar ognir og rættferð.
v19
Ávøkstur mín er betri enn skærasta gull, og úrtøka mín betri enn útvalt silvur.
v20
Eg gangi á rættlætis vegi, á miðjum rættferðar leiðum
v21
fyri at veita teimum eyð, ið meg elska, og fylla goymslur teirra.
v22
Harrin skapaði meg sum sítt fyrsta verk í forðum, áðrenn hann gjørdi nakað annað.
v23
Frá ævunum eri eg settur inn, frá upphavi, áðrenn jørðin var til.
v24
Áðrenn havdjúpini vóru til, varð eg føddur, tá ið ongar vatnmiklar keldur vóru til.
v25
Áðrenn fjøllini vórðu søkt niður, undan heygunum varð eg føddur.
v26
Áðrenn hann skapaði jørð og mark og tann fyrsta moldbøkk á foldum.
v27
Tá ið hann skipaði himnunum, tá var eg har, tá ið hann setti hválvið yvir havdjúpið.
v28
Tá ið hann festi skýggini í erva, tá ið havdjúpsins keldur fossaðu fram.
v29
Tá ið hann setti mark fyri havinum, so at vatnið ikki fór longri, enn hann beyð, tá ið hann legði jarðarinnar grundvøll.
v30
Tá var eg sum verkstjóri honum hjá, og eg var yndi hans dag eftir dag, eg leikaði mær fyri ásjón hans alla tíð.
v31
Eg leikaði mær á jarðarkringi hans og hevði yndi mítt av menniskjunnar børnum.
v32
Og nú, synir mínir, lýðið á meg, tí at sælir eru teir, ið fylgja mínum vegum.
v33
Lýðið á aga, so at tit verða vísir, og koyrið hann ikki burtur frá tykkum.
v34
Sælur er maður, ið lýðir á meg, so at hann dag og dagliga vakir við mínar dyr og goymir durastavar mínar.
v35
Tí at tann, ið meg finnur, finnur lívið og nýtur av Harranum signing.
v36
Men tann, ið meg missir, skaðar seg sjálvan, allir, ið meg hata, elska deyðan.


text:
Franz Schubert
Franz Peter Schubert (føddur 31. januar 1797 í Himmelpfortgrund (í dag ein partur av býarpartinum Alsergrund) í Wien, deyður 19. november 1828 í Wien) var eysturíkst tónaskald og pianistur.
Schubert er mest kendur fyri sínar lieder (sangir við klaverfylgispæli), hann komponeraði umleið 600 av hesum slagnum í stutta lívi sínum. Hann gjørdist einans 32 ára gamal. Hann nýtti tekstir hjá samtíðar yrkjarum sum Goethe, Friedrich Schiller, Heinrich Heine og Friedrich Rückert. Hann verður mettur at vera tann størsti innan hetta slagi av tónleiki. Umframt lieder er hann eisini kendur fyri sínar symfoniir, kirkjulig kórverk og klaververk. Derudover er han kendt for sine symfonier, kirkelige korværker og klaverværker. Hann verður mettur at vera ein av teimum størstu tónaskøldunum í tí seinu klassisimuni og tíðliga í romatisismuni. Hann var ein av teimum mest framførdu tónaskøldunum fyrst í 19. øld.


text:
Spanskt mál
Spanskt mál er eitt av teimum málunum í heiminum, sum hava størsta útbreiðslu. Spanskt er almennt mál í 21 londum við 500 millionum íbúgvum. Harafturat eru umleið 35 millionir spanskttalandi í USA, Filippinunum og Turkalandi. Tilsamans tosa umleið 600 milliónir spanskt. Aðrar 100 milliónir tosa spanskt sum sítt annað mál. Spanskt er heimsins fjórstørsta mál, tey størstu eru kinesiskt, enskt og hindi. Í USA og Kanada er tað spanskt, ið verður lært mest av, av útlendskum málum.
MálættEdit
Indoevropeiska málættin, romanska greinin. Spanskt mál er ættað úr latíni, og er harumframt ávirkað av arabiskum. Bundna kallkynskenniorðið "el" er til dømis arabiskur arvur.
ÚtbreiðslaEdit
I Evropa verður spanskt bert tosað í Spania, men á hinari síðuni av Atlantshavinum verður spanskt tosað í næstan øllum londunum. Í ymiskum statum í USA (t.d. Texas, New Mexico, Arizona og Kalifornia) og í øllum londunum heilt suður til Antarktis, tó ikki í Brasil, har tey tosað portugisiskt. Eisini verður tosað spanskt í fleiri av teimum fyrrverandi ensku, fronsku og hollendsku hjálondunum í tí karibiska havinum. Harumframt verður spanskt tosað á ávísum støðum í Afrika og á Filippinunum.
Spanskt er størsta málið í Spania, og verður har nevnt "castellano". Harumframt er spanskt høvuðsmálið í Argentina, Kili, Bolivia, Uruguei, Paraguei, Venesuela, Kolombia, Ekvador, Perú, Nikaragua, Panama, Kosta Rika, El Salvador, Honduras, Guatemala, Meksiko, Kuba, Dominikanska Lýðveldinum og Puerto Riko (USA), sum øll eru í Suður- og Miðamerika. Eisini eru stórir spanskttalandi minnilutar í Sambandsríki Amerika.
Í FøroyumEdit
Umleið 200 føroyingar læra spanskt hvørt ár á studentaskúla, handilsskúla og kvøldskúla. Spania er eitt elskað ferðamál hjá nógvum føroyingum. Uttanfyri ferðamannabýirnar tosa bert fáir spaniólar onnur mál, so dugir tú málið, fært tú nógv fleiri upplivingar við tær heim. Serliga hinumegin Atlantshavið letur ein heilt nýggj verð seg upp fyri tær. Tú kanst tosa við indiánarar i Peru, við cowboys úti á argentinsku pampasini, við vælhavandi eksilkubanarar í Miami í Florida og við teir ólógligu tilflytararnir í Suðurkalifornia. Tann spanskttalandi parturin av heimsins íbúgvum er í stórum vøkstri bæði í nøgd og búskapi, so vit kunnu rokna við, at tað verður meiri brúk fyri teimum, ið hava lært málið.
Suðuramerikanskt slangEdit
Meksikanskt og suðuramerikanskt slangEdit
Her eru nøkur slang orð, sum eru at hoyra í Meksiko og Kolombia.
- FERIA - Tað mest vanliga slang orðið fyri pengar, serliga nær marki við USA, er feria (FAY ree ah), sum kann merkja "lummapengar ella veksli pengar."
- Plata. Orðið merkir silvur, men verður í Kolumbia brúkt um pening. "No tengo plata" merkir, eg havi ongar pengar.
- No Traigo feria (Noe TREI goe FAY ree ah) kann merkja, "Eg havi ongar smá pengar," ella "Eg havi ongar pengar."
- Longur suðri, kanst tú hoyra lana, sum bókstaviliga merkir "ull," og "da me una lana", merkir "gev mær eitt sindur av lummaull", ella "eitt sindur av pengum".
- LA ONDA - Merkir alda, men hendan merkingin kemur frá trýssunum, eitt vanligt hippie orðafelli, sum framvegis verður nógv brúkt. Hetta er tann vanligi mátin at heilsast uppá hjá ungdóminum, um tey skulu verða "hip", verður brúkt sum "Hvussu gongur?"
- BUENA ONDA - "Svingar væl" ella "bara fitt", sum í "Gabi es buena onda."
- HUEVOS - Hetta er eittt annað orð við dupultari týðing. Orðið merkir "egg," men vísir mest til orðið "nossir", hetta orðið er so sterkt, at tú mást vara teg fyri at brúka tað. Fólkaligar gentir biðja um blanquillos (lítil hvít ting) á einari matstovu, um tænarin er maður.
- PUTA - stytting fyri prostituta, hetta orðið merkir "hora," men verður eisini brúkt sum banniorð. Tað vil ein meksikanari siga um hann slær seg á tummilin við einum hamara. Puta madre er nógv sterkari orð, tað líkjist nógv tí amerikanska "mother fucker". Hijo de puta merkir "bastardur", "sonur eina horu", ella "son of a bitch," men bara nógv verri.
- Aguantame tantito - espera me un ratito, merkir bíðja eitt lítið sindur, vanligt slang í Meksikobýur.
- Te estoy haciendo ojitos - cuando alguien te dice que esta haciendo ojitos es que te esta coqueteando, merkir at flirta við tær, ("gera eygu eftir tær").
BókmentirEdit
Um tú vilt duga ordiliga væl spanskt, skalt tú læra teg ein hóp av orðum og eisini læra teg ein stóran part av mállæruni, um tú vilt hava tey fíni brigdini við. Men tá letur eisini ein nýggj og spennandi verð seg upp innan bókmentirnar á sponskum. Hygg t.d. í hendan listan yvir nobelvinnarar í bókmentum:
Til dagin í dag hava 10 spanskttalandi rithøvundar fingið Nobelheiðurslønina í bókmentum. Her hevur tú ein lista yvir teir:
- 1990 Octavio Paz, Meksiko
- 1989 Camilo José Cela, Spania
- 1982 Gabriel García Márquez, Kolombia
- 1977 Vicente Aleixandre, Spania
- 1971 Pablo Neruda, Kili
- 1967 Miguel Ángel Asturias, Guatemala
- 1956 Juan Ramón Jiménez, Spania
- 1945 Gabriela Mistral, Kili
- 1922 Jacinto Benavente, Spania
- 1904 José Echegaray y Eizaguirre, Spania
MállæraEdit
Tað er lætt at koma í gongd við at tosa spanskt. Tað verður úttalað, sum tað verður skrivað, so tá tú hevur lært nøkur fá ljóð, sum eru annarleiðis enn á føroyskum, kanst tú úttala øll orð, eisini tey, sum tú ikki hevur sæð fyrr.
Niðanfyristandandi evnir, eru tey í verða brúkt á C støði í sponskum á Handilsskúlanum. Hesi evni kunnu eisini verða brúkt til sjálvlesandi og til umlestur tá ein hevur verið vekk frá sponskumm eina tíð. Eisini kunnu tey verða góð at hava til fyrireiking til B støði.
Edit
Sponsk navnorð eru antin kallkyn ella kvennkyn.
- Navnorð, sum enda við -o, eru vanliga kallkyn.
- Navnorð, sum enda við -a, eru vanliga kvennkyn.
- Navnorð, sum enda við -d, -ción og -sión eru altíð kvennkyn.
Tey tíðningarmiklastu undantøkini eruEdit
KallkynEdit
- el dia - el clima - el idioma
- el mapa - el tema - el problema
- el programa - el sistema
KvennkynEdit
- la foto - la mano - la moto
- la radio
• Nøkur navnorð í kallkyni, sum lýsa persónar og aðrar livandi verur, kunnu broyta kyn við at broyta endingina:
- Navnorð, ið endar við -o = abuelo - abuela
- Navnorð, sum endar við hjáljóð = profesor - profesora
• Legg til merkis, at orð, sum enda við:
- El turista - ferðafólk (maður)
- La turista - ferðafólk (kvinna)
- Los turistas - ferðafólkini (menn, ella menn og kvinnur)
- Las turistas - ferðafólkini (kvinnurnar)
• Onnur dømi:
- Periodista, comunista, dentista, recepcionista, socialista, artista.
- Navnorð í fleirtal, verða gjørd við at seta -s afturat orðum, sum enda við sjálvljóði, og -es afturat orðum, sum enda við hjáljóði:
- libro = libros
- montaña = montañas
- ciudad = ciudades
- tren = trenes
• Tað eru bert fá undantøk frá hesari reglu:
- Orð, sum enda við -ción og -sión, "missa" herðingarmerki uppiyvir ó, tá tey verða sett í fleirtal:
- organización = organizaciones
- previsión = previsiones
Fyri orð, sum hava aðrar endingar enn tey omanfyri nevndu, og sum ikki lýsa mannligar ella kvinnuligar verur, eru ongar fastar reglur. Brúka tí orðabókina ella orðalistan.
Edit
Samansett navnorð verða ofta sett saman av tveimum navnorðum við de:
• Dømi:
- príslistin = listin við prísum --> la lista de precios
- skriviborðsskuffan = skuffan í skrivi- borðinum --> el cajón del escritorio
- sjokulátaframleiðslan = framleiðslan av sjokulátu --> la producción de chocolate


text:
Dar es Salaam
Dar es Salaam er størsti býur og týdningarmesti havabýur í Tansania. Býurin hevur fyrr itið Mzizima. Hann var høvuðsstaður landsins, til Dodoma gjørdist høvuðsstaður í 1973. Tað almenna fólkatalið í Dar es Salaam er umleið 4,3 milliónir (2012), men harafturat eru nógv túsund fólk, sum ikki eru skrásett nakrastaðni. Býurin er handilsmiðdepil í Tansania, og meginparturin av útflutningi landsins verður avskipaður haðan. Tað eru nógv ídnaðarvirki í býnum, og nógv ferðafólk vitjar hagar á hvørjum ári.


text:
Broyting í byggisamtykt fyri Skálavik liggur frammi til hoyringar.
KUNNGERÐ
Um broyting í byggisamtyktini
fyri
Skálavíkar kommunu
Vísandi til § 6 í løgtingslóg nr. 13 frá 21. mai 1954 um býarskipanir og byggisamtyktir, sum seinast broytt við løgtingslóg nr. 19 frá 18. mars 2013, verður sagt frá, at uppskot til broyting í byggisamtyktini fyri Skálavíkar kommunu er samtykt av bygdarráðnum tann 30. mars 2021 og liggur uppskotið frammi til alment eftirlit, frá 14. apríl 2021 til og við 5. mai 2021.
Fyri Túnajørð verður partur av verandi bústaðarøki B strikað og nýtt bústaðarøki lagt aftrat. Broytingarnar fevna um matriklarnar 4a, 46a og b, 47b, 99d og e, 138 og 141 - 145. Í matr. 66, 99a og 38a verður nýtt bústaðarøki lagt afturat.
Fyri Gortrujørð verður nýtt bústaðarøki B lagt afturat. Økini eru norðanfyri og sunnanfyri vegin “Úti á Bø”. Broytingarnar fevna um matriklarnar 19, 36a, 78b, 80c, 97 og 111.
Á Garðajørð verður bústaðarøki B lagt afturat á matr.nr. 10a við marki vestur móti matr. 76d.
Dalsgarður, matr. 10a, verður lagdur afturat bústaðarøki B í byggisamtyktini.
Sunnanfyri Myllufoss á matr. 11 sunnanfyri Stórá, úr norðrara enda av Oyravegnum og
norður um Myllufoss, og fram við Heiðaravegi, verður lagt afturat til bústaðaøki B.
Á Gomluteigum, matr.nr. 49a, og á Pisufløtti, matr.nr. 7b, verður bústaðarøki B lagt afturat.
Niðri á Mølini verður matr.nr. 15b tikið úr øki E (Almennir stovnar) og lagt undir øki A (Miðstaðarøki), og matr.nr 53 verður tikið úr øki D (Havnarøki) og lagt undir øki A (Miðstaðarøki).
Umframt onkra umorðing/rætting í byggisamtyktartekstinum, er ásetingin í § 13 fyri øki A, Miðstaðarøki, víðkað til eisini at fevna um tænastuvirksemi, so at rúm er fyri hotell-, gistingar- og matstovuvirksemi. Í § 18 fyri øki F (Alment Frítíðarøki) er ásetingin víðkað til eisini at fevna um undirvísingar- og skeiðsvirksemi.
Broytingaruppskotið liggur frammi í undirhúsinum Mýrigarður 11 í Skálavík, opið er allar dagar
kl. 08:00 – 18:00 og á heimasíðuni hjá Skálavíkar kommunu skalavik.fo.
Mótmæli móti uppskotinum og broytingaruppskot skulu verða send kommunustýrinum skrivliga, áðrenn 6 vikur eru lidnar frá kunngerðardegnum.
Skálavík, tann 16. apríl 2021
Skálavíkar kommuna kortskjali her


text:
Ársverk
Í 2018 vóru 643 ársverk í ferðavinnuni, samanborið við 625 í 2017, við 607 í 2016 og við 385 í 2011, tá kanningin byrjaði. Gott 40% av ársverkunum eru innan flutningsfyritøkurnar, ferðaskip og ferðaskrivstovur.
Mett verður, at tað eru umleið 1000 ársverk knýtt at kjarnuøkjunum hjá føroysku ferðavinnuni samlað sæð, tá ikki einans tann innkomandi ferðavinnan er roknað við, men eisini tann útgangandi parturin. Innkomandi ferðavinna er útlendsk ferðafólk, sum koma til Føroyar, og útgangandi ferðavinna er, tá ið føroyingar ferðast uttanlands.
Kelda: Hagstova Føroya


text:
Tryggingar
Í faldaranum niðanfyri kanst tú lesa um tryggingar vit bjóða tær sum kundi í Norðoya Sparikassa.
Sum kundi í Norðoya Sparikassa kanst tú tekna Kundatrygging og Bráðsjúkutrygging. Hesar tryggingar gera teg tryggari, um illa vil til, og tú verður bráðsjúkur ella doyrt.
Við eini Restskuldartrygging kanst tú tryggja tey avvarðandi soleiðis, at skuldin ella partur av henni verður útgoldin, um tú doyrt. Hjúnafelagin kann somuleiðis tekna eina tílíka trygging.
Tú ert vælkomin at seta teg í samband við okkum á telefon 475000 ella umvegis teldupost ns@ns.fo, um tú vilt fáa meir at vita um tryggingarnar.
Kundatrygging
Sum kundi í Norðoya Sparikassa kanst tú tekna eina Kundatrygging, ið ger, at næsti avarðandi ella annar tilskilaður persónur/ar er tryggari, skuldi tað hent, at tú doyði.
Restskuldartrygging
Við eini Restskuldartrygging kanst tú tryggja tey avvarðandi soleiðis, at skuldin ella partur av henni verður útgoldin, um tú doyrt. Hjúnafelagin kann eisini tekna eina tílíka trygging.
Bráðsjúkutrygging
Hevur tú Restskuldar- og /ella Kundatrygging í Norðoya Sparikassa, kanst tú tekna eina Bráðsjúkutrygging. Hendan tryggingin skal teknast, áðrenn tú ert fylt/ur 50 ár.


text:
Fornminnisfelagið í Leirvík
Í 1999 byrjaði ein 5 manna bólkur at arbeiða fyri at ogna sær gamla skúlan í bygdini frá 1883, sum Føroya Stórlosja átti. Skúlin var í rættiliga ringum standi, og hóast ymsir tónleikabólkar í bygdini høvdu brúkt hann sum venjingarhøli seinastu 25-30 árini, stóð hann tá tómur.
5 manna bólkurin, sum kallaði seg “Áhugabólkurin Gamli Skúli” var Justinus K. Eliassen, Sakaris Guldbro, Ansvein Heinesen, Hákun Andreasen og Kristian Martin Eliasen.
Føroya Stórlosja vísti áheitanini frá áhugabólkinum um at keypa Gamla Skúla vælvild og varð hann keyptur 22. juli 2000 frá Føroya Stórlosju.
Ætlanin við keypinum var at bjarga bygninginum, tí hann var mettur at hava stóran søguligan týdning fyri bygdina. Somuleiðis var ætlanin at arbeiða fyri at seta bygningin í upprunaligan stand, soleiðis at hann kundi hýsa einhvørjum, sum hevur bygdasøguligan týdning.
Tað var ongantíð ætlan áhugabólksins, at hann framyvir skuldi standa sum eigari av skúlanum, og 22. september 2003, varð áhugafelagið Fornminnisfelagið í Leirvík stovnað, og Bygdasavnið “Gamli Skúli” varð stovnað á eykaaðalfundi hjá Fornminnisfelagnum í Leirvík 08. desember 2003.
Síðan stovnanina, hevur virksemið hjá Bygdasavninum mest verið at seta Gamla Skúla í stand, men í 2008 útgav Fornminnisfelagið ein bókling um útgrevsturin av víkingagarðinum á Toftanesi. Bóklingurin er á donskum og enskum.
Nevndin í Fornminnisfelagnum og Bygdasavninum Gamli Skúli er:
- Hákun Andreasen, formaður, tlf. 743135
- Jan D. Vang, næstformaður
- Kristian Martin Eliasen, skrivari og kassameistari
- John D. Joensen


text:
Tryggari Internetdagur 2022
Týsdagin tann 2. novembur fara 8. flokkarnir til Tryggari Internetdag í Norðurlandahúsinum.
Vit møta á skúlanum klokkan 08.00 og fara við bussi til Havnar. Skúladagurin endar, tá vit eru aftur í Klaksvík.
Innlatingar
Støddfrøði - Fríggjadagin 17. septembur
Danskt - Fríggjadagin 24. septembur
Enskt - Fríggjadagin 1. oktobur
Føroyskt - Fríggjadagin 8. oktobur
Danskt - Fríggjadagin 29. oktobur
Enskt - Fríggjadagin 5. novembur
Føroyskt - Fríggjadagin 12. novembur
Støddfrøði - Fríggjadagin 19. novembur
Føroyskt - Fríggjadagin 28. januar
Enskt - Fríggjadagin 4. februar
Støddfrøði - Fríggjadagin 11. februar
Danskt - Fríggjadagin 18. februar
Føroyskt - Fríggjadagin 25. februar
Støddfrøði - Fríggjadagin 25. mars
Vika 42 - 2021
Eg havi fingið frá Rúna, Jón Ara, Páll, Vón, Christian S., Evu, Rebekku, Sólju, Hera og Saritu. Hjá hinum er seinasta freist at lata inn í dag.
Vit fara at arbeiða við brotum í skúlanum.
s. 27-32
Søgan liggur á Teams.
Leggja út í kortið við novella-og seinni lýsingar fram til jóla
Gentur: Badmintonhøllin
Søgan liggur á Teams.
Roknið liðugt heima 212, 213 og 214
Vit rokna brot og eina fimisrokning
Niðanfyri punktir skulu vera gjød, so vit kunnu hanga planktie upp.
Hvat er ein novella? (genretræk)
Hví eitur søgan "Hovedet"
Personer
Tid/miljø
Sprog/stil
Emne/tema, Spændningskurv, point of no returne, In medias res.
Twinspace
Hetta eru brúkaranøvnini til twinspace
loynitalið er sama sum office
ari.niclasen
bethuel.bethuelsson
birita.mohr
christian.s.andreasen
christian.thomsen
eva.jacobsen
frida.poulsen
heri.jacobsen
india.sørensen
johan.pall.levisson
jona.jacobsen
jón.ari.hansen
karin.eliasen
kristina.zachariassen
leyvoy.rasmussen
natalia.lydersen
páll.lakjuni
rebekka.eysturskarð
rúni.gunnarstein
sarita.gregersen
sólja.steinberg
tóri.ragnarsson
vón.eliassen
Til foreldur/avvarandi
Á Skúlatrøð leggja vit dent á at venja næmingar við góðan telefonsið og uppaling í einum talgildum heimi. Tað er alment kunnugt, at ov nógv telefonnýtsla ávirkar hugsavnan og arbeiðslag hjá næmingum. Tí hava vit ásett meginreglur viðvíkjandi nýtslu av telefon. Í meginreglum skúlans stendur soleiðis um endamálið við meginreglum í samband við telefonnýtslu:
Endamál:
At telefonir ikki órógva undirvísingina
At telefonir ikki gera, at næmingarnir gerast kropsliga óvirknir í fríkorterunum
At næmingarnir eru meira saman sosialt í fríkorterunum
At áseta, í hvønn mun telefonin kann verða eitt amboð í undirvísingini
At tálma happing á netinum
Við hesum í huga heita vit á næmingar í hádeild um ikki at hava telefon við í skúla. Hava næmingar telefon við í skúla er mannagongdin tann, at næmingurin leggur telefonina í telefonkassan í eitt skáp í flokshølinum. Hetta verður gjørt, tá møtt verður á morgni, og skápið verður læst. Tá skúladagurin er liðugur, fær næmingurin telefonina aftur.
Tað kann sjálvandi koma fyri, at foreldur/avvarðandi hava tørv á at fáa fatur í næmingum skúlans. Í slíkum føri ber til at seta seg í samband við:
Skrivstovuna á Skúlatrøð – tlf. 410200
Varastjóra við ábyrgd av hádeild, Leivur Vitalis – tlf. 780206
Skúlastjóra, Vagn Foldbo, - tlf. 780200
Skúlamyndir


text:
Skrá
Vælkomin – Malan Johansen, orðstýrari - pdf-fíla - youtube
Um talgilding í Føroyum higartil, tørvin á eini strategi og Talgildu Føroyar
Leif Abrahamsen, stjóri á Gjaldstovuni - pdf-fíla - youtube
Talgilding og e-governance í altjóða høpi
Morten Meyerhoff, altjóða serfrøðingur innan talgilding - pdf-fíla - Youtube
Hví Talgildu Føroyar - Youtube
Samrøða við
- Johan Dahl, vinnumálaráðharra
- Jørgen Niclasen, fíggjarmálaráðharra og
- Jóhan Christiansen, borgarstjóra í Eysturkommunu
Talgildar tænastur
Durita Tausen, varastjóri á Gjaldstovuni - pdf-fíla - Youtube
Arbeiðsbólkur - Youtube
KT arkitekturur og grunddáta
Ólavur Ellefsen, sjálvstøðugur KT ráðgevi - pdf-fíla - Youtube
Arbeiðsbólkur - Youtube
Rættartrygd og talgilding
Jóanna Djurhuus, løgfrøðiligur ráðgevi í Vinnumálaráðnum - pdf-fíla - Youtube
Talgildur samleiki
Ann Damgaard, sjálvstøðugur KT ráðgevi - pdf-fíla - Youtube
Arbeiðsbólkur - Youtube
Spurningar frá áhoyrarunum - Youtube
Steðgur
Strategi 2016 - 20 og næstu stigini í Talgildu Føroyum
Nicolai M. Balle, leiðari á KT landsins - pdf-fíla - Youtube


text:
Sjálvboðin arbeiðsmegi
Sjálvbodna arbeiðið, sum ger at ung, sum gomul, hava eina ørgrynnu av frítíðartilboðum innan ítrótt og mentan, skal stuðlast. Tað ger kommunan við at skapa karmarnar – tey sjálvbodnu reka virksemi.
Ein heildarætlan má gerast fyri útbyggingar av ítróttaranleggum, so at øll verða tikini við. Smærru ítróttargreinar, eins væl og tær stóru, eiga at fáa pláss í hesi ætlan. Rúm skal verða fyri øllum.
Sjálvbodna arbeiðið innan mentan og ítrótt ger, at borgarar okkara hava eina ørgrynnu av mennandi frítiðartilboðum, sum skapa trivnað og lív. Sosiala, likamliga og sálarliga menningin skal ikki undirmetast. Øll hesi tilboðini í kommununi hava eisini týdning fyri børn við serligum tørvi – tað hevur týdning, at mong tilboð eru á staðnum.
Vel nýggja orku í býráðið – eg fari at gera mun!
Jóannes Guttesen, valevni fyri Tjóðveldi til býráðsvalið í Havn.


text:
Fyri stuttum reikaði eg á alnetinum og fann fram til, at tað er okkurt, sum á enskum eitur animated poetry. Nógvar stuttar teknimyndayrkingar liggja á netinum. Summir filmar eru ikki serliga góðir. Sjálvandi er tað so, at um yrkingin ikki er góð, ber illa til at gera eina góða teknimyndayrking. Er yrkingin góð, harafturímóti, so […]
Í dag fyllir ein av hollastu stuðlum Vencils, Hanus Kamban, rithøvundur, týðari og skald, sjeyti. Síðan farið varð undir útgávuna av Vencli á heysti 2006, hevur Hanus Kamban sent okkum stuttsøgur, yrkingar og týðingar til einar hundrað síður samanlagt, svarandi til eitt heilt nummar av Vencli. Tøkk fái hann fyri tað. Hanus er ein rithøvundur, […]
Í dag var konsert við Tórshavnar kamarkóri í Gøtu kirkju. Konsertirnar hjá Tórshavnar kamarkóri eru altíð verdar at lurta eftir. Bernhardur Wilkinson dugir ótrúliga væl at fáa óskúlað fólk (ikki at blanda við óroynd fólk) at syngja, sum vóru tey skúlað. Hann hevði sum onki fingið ein motor við einum sylindara at ljóða sum ein […]
grindalokkari grindarokkari grindarappari grindastappari grindahappari grindasjabbari grindavassari grindapassari grindadjazzari grindahoppari grindaavhoppari grindastoypari grindalærari grindaløgmaður grindaprestur grindajólamaður grindaropari grindarópari grindalakkari grindaklappari grindatakkari grindahakkari grindatrallari grindasjúka grindalúka grindastúka grindasilvur grindahøggari grindalygnari grindakvalari grindagongufelagið grindamerkjagrunnurin grindamál grindarenning grindabøra grindaboðskapur OMR


text:
Thursday, January 19, 2017
Putra svimjandi sporl við sukri
Sjálvt við feskum sukri stroyddum á onkustaðni, ber illa til at gjøgnumtvinga eina umfatandi skipan við uppboðssølu av fiskirættindum í einum so lítlum samfelag sum Føroyar, har vina- og kenningabond hava so stóra ávirkan.
Tað hevur leingi staðið greitt at tey ið varða av fiskivinnuni í Føroyum og hava sína dagliga gongd í hennara nærumhvørvi, eru alt annað enn glað fyri at hoyra talan um at lýsa fiskirættindini til sølu gjøgnum miðsavnaða uppboðssølu.
Aftan á alt sum er komið fram síðani alment orðaskifti um eina nýskipan av fiskivinnuni av álvara tók seg upp, munu politikarar, og embætisfólk við, hava sæð skriftina á vegginum: sera illa umtókt, ómøguligt at innføra sum varandi skipan. Ábendingar um hetta kunnu eisini lesast millum reglurnar í frágreiðingini “Ein nýggj og varandi fiskivinnuskipan fyri Føroyar” sum kom frá tí sokallaðu Nýskipanarnevndini í oktober 2016.
Tað sum skuldi gerast eitt endaligt grundarlag fyri lóg um uppboðssølu av øllum føroyskum fiskirættindum broyttist soleiðis til eitt upplegg til meira orðaskifti um hendan og aðrar møguleikar.
Eitt gott dømi um víðari viðgerð av evninum er greiningin “Rembingar í fiskivinnupolitikki — tað snýr seg um meira enn bara uppboðssølu” eftir Ásmund Guðjónsson, í Dimmalætting, har tað eydnast rættiliga væl at opna dyrnar fyri neyðugum umhugsni og breiðari samanhangi.
Álitið hjá Nýskipanarnevndini inniheldur sum vera man fitt av hentum upplýsingum og gevur tilsamans eitt rímiliga gott innlit í hvussu okkara fiskivinna teknisk-búskaparliga er sett saman. Kortini hevur frágreiðingin álvarsligar avmarkingar, ikki minst í manglandi diskussión um hvørjir møguleikar sum finnast fyri fiskivinnuna og hví hvør skipan hóskar best. Einki verður gjørt burtur úr galdandi ‘grandfathering’ princippi, hóast júst hetta er tað sum verður nógv mest brúkt kring heimin. Ístaðin hevur nevndin valt at fyrihalda seg meira strangliga til tann politiskt orðaða setningin um at “útlutingin av fiskirættindunum skal vera marknaðargrundað” — og júst hetta skerjir álitið meira enn gott er.
At so einki er at síggja um at tað krevst eitt ávíst tal á luttakarum, ið sínámillum ikki hava relatiónir, fyri at talan yvirhøvur kann vera um ein virkandi marknað, er ein onnur søga.
Hetta at samfelagsfrøðilig perspektiv púra mangla ger slagsíðuna sjónska. So tað er týðiligt at teknokratisk hugsan spennir bein fyri tí natúrliga opinleika sum annars átti at verið ein sjálvfylgja í einum organiskum høpi sum hesum. Tosað verður um veiði í tí villu natúruni sum um at talan er um virksemi undir fullkomnum eftirliti inni í royndarstovu hjá onkrari umsiting; at fiskivinna snýr seg um fólk og samfelag heldur enn logaritmur og eftirlit tykist ikki at vera komið nevndini til hugs. Hinvegin verða alment góðkendar stovnsmetingar tulkaðar sum reint amen í kirkjuni, hóast ein og hvør sum fæst við fiskarí veit at talan er um subjektivar metingar sum næstan altíð eru skeivar. Síðani verður lagt upp til at alt sum eitur stovnsrøkt snýr seg um at fyrihalda seg til ein statiskan prosentpart av nevndu stovnsmetingum, sektin á at natúrin er fullkomiliga líkaglað við slíkar útrokningar. Kroyst verður eisini inn, í “besta” ES anda, at nú má fyri alt í verðini farast í holt við “umsitingarætlan” bæði her og har; hetta er uttan iva guff fyri góðar bureaukratar — tess meira tess betri, oder was — um tað so gerst enn ein marrudreymur fyri tey sum skulu fáa fiskin til høldar og virði burtur úr honum.
Álitið kemur tíverri ikki út um tann politiskt innrammaða kassan, og tað var neyvan væntandi; men hvussu skal man tá rokna við at fáa nakað inspirerandi tilfar burturúr?
Sum okkurt søtt at stroya á annars illa etandi skorpu verður, í einum av fylgiskjølunum til álitið, mælt til eina “uppboðssøluskipan við forkeypsrætti” — hvør skal siga, tað má kunna bera til at fáa vinnuna at svølgja hesum upp á onkran máta. Trupulleikin við óstøðugleika í teimum vinnupolitisku karmunum stendur tó eftir: Her er talan um at selja ein munandi part av rættindunum um uppboðssølu men so lata tað mesta fara til sølu við forkeypsrætti til tey ið høvdu kvoturnar árið fyri, til ein prís sum tekur støði í uppboðssølu miðalprísum; also eingin skal kenna kostnaðin á sínum fiskirættindum. Men tað er júst tílíkt ið skapar óneyðuga óvissu um framtíðina.
Tað hevur leingi staðið greitt at tey ið varða av fiskivinnuni í Føroyum og hava sína dagliga gongd í hennara nærumhvørvi, eru alt annað enn glað fyri at hoyra talan um at lýsa fiskirættindini til sølu gjøgnum miðsavnaða uppboðssølu.
Aftan á alt sum er komið fram síðani alment orðaskifti um eina nýskipan av fiskivinnuni av álvara tók seg upp, munu politikarar, og embætisfólk við, hava sæð skriftina á vegginum: sera illa umtókt, ómøguligt at innføra sum varandi skipan. Ábendingar um hetta kunnu eisini lesast millum reglurnar í frágreiðingini “Ein nýggj og varandi fiskivinnuskipan fyri Føroyar” sum kom frá tí sokallaðu Nýskipanarnevndini í oktober 2016.
Tað sum skuldi gerast eitt endaligt grundarlag fyri lóg um uppboðssølu av øllum føroyskum fiskirættindum broyttist soleiðis til eitt upplegg til meira orðaskifti um hendan og aðrar møguleikar.
Eitt gott dømi um víðari viðgerð av evninum er greiningin “Rembingar í fiskivinnupolitikki — tað snýr seg um meira enn bara uppboðssølu” eftir Ásmund Guðjónsson, í Dimmalætting, har tað eydnast rættiliga væl at opna dyrnar fyri neyðugum umhugsni og breiðari samanhangi.
Álitið hjá Nýskipanarnevndini inniheldur sum vera man fitt av hentum upplýsingum og gevur tilsamans eitt rímiliga gott innlit í hvussu okkara fiskivinna teknisk-búskaparliga er sett saman. Kortini hevur frágreiðingin álvarsligar avmarkingar, ikki minst í manglandi diskussión um hvørjir møguleikar sum finnast fyri fiskivinnuna og hví hvør skipan hóskar best. Einki verður gjørt burtur úr galdandi ‘grandfathering’ princippi, hóast júst hetta er tað sum verður nógv mest brúkt kring heimin. Ístaðin hevur nevndin valt at fyrihalda seg meira strangliga til tann politiskt orðaða setningin um at “útlutingin av fiskirættindunum skal vera marknaðargrundað” — og júst hetta skerjir álitið meira enn gott er.
At so einki er at síggja um at tað krevst eitt ávíst tal á luttakarum, ið sínámillum ikki hava relatiónir, fyri at talan yvirhøvur kann vera um ein virkandi marknað, er ein onnur søga.
Hetta at samfelagsfrøðilig perspektiv púra mangla ger slagsíðuna sjónska. So tað er týðiligt at teknokratisk hugsan spennir bein fyri tí natúrliga opinleika sum annars átti at verið ein sjálvfylgja í einum organiskum høpi sum hesum. Tosað verður um veiði í tí villu natúruni sum um at talan er um virksemi undir fullkomnum eftirliti inni í royndarstovu hjá onkrari umsiting; at fiskivinna snýr seg um fólk og samfelag heldur enn logaritmur og eftirlit tykist ikki at vera komið nevndini til hugs. Hinvegin verða alment góðkendar stovnsmetingar tulkaðar sum reint amen í kirkjuni, hóast ein og hvør sum fæst við fiskarí veit at talan er um subjektivar metingar sum næstan altíð eru skeivar. Síðani verður lagt upp til at alt sum eitur stovnsrøkt snýr seg um at fyrihalda seg til ein statiskan prosentpart av nevndu stovnsmetingum, sektin á at natúrin er fullkomiliga líkaglað við slíkar útrokningar. Kroyst verður eisini inn, í “besta” ES anda, at nú má fyri alt í verðini farast í holt við “umsitingarætlan” bæði her og har; hetta er uttan iva guff fyri góðar bureaukratar — tess meira tess betri, oder was — um tað so gerst enn ein marrudreymur fyri tey sum skulu fáa fiskin til høldar og virði burtur úr honum.
Álitið kemur tíverri ikki út um tann politiskt innrammaða kassan, og tað var neyvan væntandi; men hvussu skal man tá rokna við at fáa nakað inspirerandi tilfar burturúr?
Sum okkurt søtt at stroya á annars illa etandi skorpu verður, í einum av fylgiskjølunum til álitið, mælt til eina “uppboðssøluskipan við forkeypsrætti” — hvør skal siga, tað má kunna bera til at fáa vinnuna at svølgja hesum upp á onkran máta. Trupulleikin við óstøðugleika í teimum vinnupolitisku karmunum stendur tó eftir: Her er talan um at selja ein munandi part av rættindunum um uppboðssølu men so lata tað mesta fara til sølu við forkeypsrætti til tey ið høvdu kvoturnar árið fyri, til ein prís sum tekur støði í uppboðssølu miðalprísum; also eingin skal kenna kostnaðin á sínum fiskirættindum. Men tað er júst tílíkt ið skapar óneyðuga óvissu um framtíðina.
Subscribe to: Post Comments (Atom)


text:
Fishfacts: Fishfacts hevur greinað fíggjarligu gongdina hjá pelagisku feløgunum í tíðarskeiðinum 2016 til 2020.
Lógin áleggur ikki feløgunum at upplýsa sølu (revenue). Tí eru roknskapartølini avmarkað til upplýsingarnar í almennu roknskapunum.
Feløg, ið hava fingið makrel-, silda- ella svartkjaftakvotur í omanfyrinevnda tíðarskeiði, men sum ikki hava nótaskip ella pelagisk skip knýtt at virkseminum, eru ikki tikin við. Tað verður ikki farið niður í smálutirnar í hvørjum felagi sær, men ístaðin verður atlit tikið til heildarmyndina.
Pelagisku feløgini hava seinastu fimm árini rindað 1302 mió kr. í avgjøldum og keypi av kvotum á uppboði. Tað svarar til nærum 260 mió kr í miðal um árið.
Les frágreiðingina
Um tú veitst okkurt, sum VP ikki veit - skriva so til vp@vp.fo


text:
Søgan endurtekur seg
Fyri einum knøppum árið síðan, skrivaði eg eina grein um, at loyniorð hjá føroyingum í túsundatali lógu frítt atkomilig á internetinum. Nú siti eg so aftur og skrivi um ein líknandi lista, har meir enn 6000 samansetingar av .fo teldupostadressum og loyniorðum eru at finna. Eisini hesin listin er frítt atkomiligur á internetinum.
Í listanum í fjør vórðu í alt uml. 1.4 milliardir loginupplýsingar. Hesin nýggi listin, sum upprunaliga stóð til sølu á internetinum, er uppaftur størri og inniheldur í alt meir enn 2 milliardir loginupplýsingar við avbronglaðum loyniorðum.
Loyniorð til nógvar ymsar tænastur
Av tí at telduposturin ofta verður nýttur, sum brúkaranavn á einhvørjari tænastu á internetinum, so eru tey loyniorð, sum finnast í listanum ikki neyturviliga til sjálvan teldupostin, men heldur til hesa tænastu. Tað kundi t.d. verið LinkedIn, Facebook, Dropbox og líknandi. Talan er um loginupplýsingar frá fleiri hundrað ymsum lekum, harav fleiri longu eru almennir. Nú eru teir so bara samlaðir í ein stóran lista.
Alt er avbronglað
Eins og við listanum í fjør, so eru øll loyniorðini í hesum listanum avbronglaði. Hetta ger tað ógvuliga lætt hjá teldusníkum at misnýta loginupplýsingarnar.
Heldur enn at endurtaka ov nógv frá innlegginum í fjør, so kanst tú trýsta her fyri at lesa brotini við yvirskriftunum “Hvussu verða loyniorð goymd á eini heimasíðu” og “Alt er avbronglað” um tú ynskir at lesa meir um, hvat hetta merkir, og hví tað er so vandamikið.
Yvir 2600 nýggj loyniorð
Meir enn 2600 av loginupplýsingum eru nýggir, og eru ikki at finna á listanum frá 2018, har tað vóru uml. 5500 føroyskar loginupplýsingar. Hetta merkir, at uppá minni enn eitt ár, eru meir enn 8000 føroyskir loginupplýsingar gjørdir frítt atkomiligir á internetinum. Legg til merkis, at eg í hesum innlegginum einans ummælið teldupostadressur, sum endað við “.fo”. Nógv av okkum hava eisini teldupostadressur, sum enda við “gmail.com”, “hotmail.com”, “yahoo.com”, “outlook.com” ella líknandi. Hesar teldupostadressur eru ikki taldar við í omanfyri nevndu tølum.
Herundir er innsettur ein listi yvir tey 20 føroysku økisnøvnini, sum oftast framganga á listanum:
Kannað um tínir loginupplýsingar eru á listanum
Týski granskingarstovnurin Hasso-Plattner hevur lagt allar upplýsingarnar frá listanum í teirra tænastu, sum nevnist “Identity Leak Checker”. Hesa tænastu kanst tú frítt nýta til at kanna, um tín teldupostadressa er at finna í listanum.
Tænastan “Have I Been Pwned”, sum eg áður havi skrivað um, hevur tíverri enn ikki lagt inn allar loginupplýsingarnar frá hesum listanum. Tað er tí ikki heilt víst, at tú ikki er raktur av lekanum, sjálvt um tín teldupostadressa ikki er at finna á “Have I Been Pwned”.
Um tín teldupostadressa er at finna í listanum, ella í nøkrum leka yvirhøvur, er tað ógvuliga umráðandi, at tú broytur loyniorðið skjótast gjørligt.


text:
Gjáar Kirkja
Av skjølum sæst, at longu í 1905 høvdu gjáarmenn ein umsókn um stuðul til kirkjubygging til viðgerðar í Funnings sókn.
Men tað skuldi vísa seg at verða drúgt at koma á mál – ferð aftaná ferð fingu teir noktandi svar frá myndugleikunum.
Um heystið 1925 var so ein 7-manna nevnd sett við tí endamáli at fáa kirkjuna bygda. Nevndarformaður var Vilhelm Nielsen, sóknarprestur á Nesi, og Jóhan Kallsoy, lærari, var næstformaður og kassameistari.
Um sama mundið varð so eisini sett ein bygginevnd. Formaður var somuleiðis Vilhelm Nielsen, sóknarprestur á Nesi, ið var undangongumaður at fáa kirkjuna bygda.
Farið varð nú av álvara undir at fáa pening, og m.a. var í februar 1926 ein stór lýsing í bløðunum um kirkjubasar, sum ætlanin var at hava í bygdini.
Við hesum tiltøkum varð savnað so mikið væl av peningi, at menn hildu tað verða ráðiligt at fara til verka. Tað var Kristian Vilhelm Nielsen, sóknarprestur, ið teknaði kirkjuna. Heitt var á Joen David Jacobsen úr Søldarfirði, ið játtaði at verða formaður fyri byggingini.
Í eini Synsforretning, ið er send til Færø Provsti 26. mai 1929, siga teir báðir, Tømrermester Zacharias Jacobsen og Stenhugger Elieser Hansen, begge af Thorshavn, at teir nú hava skoðað tað nýggju kirkjuna við Gjógv, og er niðurstøða teirra m.a. henda: Kirkebygningen, som blev nøje efterset, befandtes at være godt og solidt opført, baade ind- og udvendig.
Tveir mánaðir, áður enn kirkjan skuldi verða vígd, sendi bygginevndin Jákupi Dahl, prósti, eitt skriv við teirri umbøn, at øll vígslugudstænastan skuldi verða á føroyskum, tí at tað var vanligt fólkaynski í bygdini. Og so varð.
Trinitatis sunnudag 26. mai 1929 var so henda søguliga kirkjuvígsla framd í verki.
Upprunaliga var ætlanin, at kirkjan skuldi verða 30×15 alin uttan; men helst av vantandi fíggjarligum stuðuli varð hon munandi minkað, so hon ístaðin er 24×12 alin. Hæddin millum sylla er 3,86m.
[KELDA: J. P. Gregoriussen, Nýggjaru Kirkjurnar]